title: Lauri Niinistö

text: Lauri Salomon Niinistö (s. 1. lokakuuta 1941 Helsinki) on suomalainen kemisti ja Teknillisen korkeakoulun epäorgaanisen kemian emeritusprofessori. Hänen puolisonsa on lääketieteen ja kirurgian tohtori, lääkintöneuvos Leena Niinistö (o.s. "Alarmo"). Heidän poikiaan ovat historiantutkija ja perussuomalaisten, sittemmin sinisten kansanedustaja, puolustusministeri Jussi Niinistö ja Vantaan apulaiskaupunginjohtaja, tekniikan tohtori Jaakko Niinistö.


title: Charles Gondouin

text: Charles Marius Duma Adolphe Gondouin (21. heinäkuuta 1875 Pariisi – 24. joulukuuta 1947 Pariisi) oli ranskalainen rugbynpelaaja ja köydenvetäjä. Hän kilpaili vuoden 1900 kesäolympialaisissa Pariisissa, jossa hän kuului kultamitalin voittaneeseen rugbyjoukkueeseen. Samoissa kisoissa hän myös kuului hopeaa saaneeseen köydenvetojoukkueeseen, joka hävisi ruotsalaisten ja tanskalaisten muodostamalle joukkueelle.


title: Bangladeshin vaakuna

text: Bangladeshin vaakuna on Bangladeshin tunnus lipun, kansallislaulun ja moton ohella. Se on otettu käyttöön vuonna 1971.


title: Bangladeshin vaakuna

text: Vaakunassa on lumme, maan kansalliskukka, juutti ja riisin tähkät, jotka ovat tyypillisiä bangladeshilaisia tuotteita. Vesi lumpeen alla kuvaa maan tärkeimpiä vesiteitä, Ganges- ja Brahmaputra-jokia. Neljä tähteä kuvaavat vallankumouksen poliittisia tavoitteita: nationalismia, sekularismia, sosialismia ja demokratiaa.


title: Jääpallon Suomensarja 1958

text: Jääpallon Suomensarja pelattiin kaudella 1957–1958 nelilohkoisena. Kolme neljästä lohkosta pelattiin taloudellisista syistä kahdessa ryhmässä. Lohkojen voittajat selviytyivät SM-sarjakarsintaan, jonka kaksi parasta nousivat SM-sarjaan. Sarjasta luopuivat ennen kauden alkua Rosenlewin Urheilijat-38, Valkeakosken Haka ja Turun Pyrkivä.


title: Jääpallon Suomensarja 1958

text: Ryhmä A


title: Jääpallon Suomensarja 1958

text: Ryhmä B


title: Jääpallon Suomensarja 1958

text: Lohkon loppuottelut: LrPT - KUP 1-6, KUP - LrPT 3-2. Kouvolan Urheilijain Palloilijat karsintaan maalein 9-3.


title: Jääpallon Suomensarja 1958

text: Lohkon loppuottelut: OPP - VPP 2-0, VPP - OPP 4-0. Varkauden Pallo-Pojat karsintaan maalein 4-2.


title: Jääpallon Suomensarja 1958

text: Lohkon loppuottelut: PIF - SePS 1-6, SePS - PIF 2-1. Seinäjoen Palloseura karsintaan maalein 8-2.


title: Jääpallon Suomensarja 1958

text: HIFK ja KUP nousivat SM-sarjaan


title: Auguste Giroux

text: Auguste Giroux (29. heinäkuuta 1874 Châteauneuf-sur-Loire, Loiret – 9. elokuuta 1953 Portel-des-Corbières, Aude) oli ranskalainen rugbynpelaaja. Hän pelasi Stade Français'lle ja kuului kultaa voittaneeseen joukkueeseen vuoden 1900 kesäolympialaisissa Pariisissa.


title: Begoña Vía-Dufresne

text: Begoña Vía-Dufresne Pereña (s. 13. helmikuuta 1971 Barcelona) on espanjalainen purjehtija. Hän kilpaili vuoden 1996 kesäolympialaisissa Atlantassa ja voitti kultaa 470-luokassa yhdessä Theresa Zabellin kanssa.


title: Begoña Vía-Dufresne

text: Vía-Dufresne aloitti purjehduksen vuonna 1979 ja voitti myös maailmanmestaruuksia.


title: Sadan vuoden päästäkin (kappale)

text: Sadan vuoden päästäkin on suomirockyhtye Eppu Normaalin samannimisen studioalbumin avausraita ja single, joka julkaistiin 19. tammikuuta 2005. Kappaleen on säveltänyt yhtyeen kitaristi Mikko "Pantse" Syrjä, ja sanat on tehnyt yhtyeen laulaja Martti Syrjä. Kappale on 3:46 minuuttia pitkä, ja se on nauhoitettu Akun tehtaalla elokuussa 2004.


title: Sadan vuoden päästäkin (kappale)

text: Single meni Suomen virallisen singlelistan viidennelle sijalle avausviikollaan, ja se pysytteli listoilla kahden viikon ajan. Single sisältää lisäksi kolme livekappaletta, jotka on nauhoitettu Oulussa 5. kesäkuuta 2004.


title: Theresa Zabell

text: Theresa Zabell Lucas (s. 22. toukokuuta 1965 Ipswich, Suffolk) on espanjalainen purjehtija. Hän voitti vuoden 1992 kesäolympialaisissa Barcelonassa kultamitalin 470-luokassa yhdessä Patricia Guerran kanssa, ja sama menestys toistui vuoden 1996 kesäolympialaisissa Atlantassa Begoña Vía-Dufresnen kanssa.


title: Tiotikseeni

text: Tiotikseeni ("Navane") on neurolepti eli antipsykoottinen lääke. Se ei ole kovin sedatiivinen, joskin sen hoitovaikutusta on pidetty aktivoivana. Niin sanottuihin sairauden negatiivisiin oireisiin kuuluu passiivisuus ja sosiaalisista kontakteista vetäytyminen skitsofreniassa.


title: Tiotikseeni

text: Tiotikseeni kuuluu tiaksantiinien lääkeaineryhmään. Lääkeaineen aiheuttamat sivuvaikutukset ovat samansuuntaisia. Tiotikseeni ei saavuttanut kovin laajaa käyttöä psykiatristen sairauksien hoidossa, ja se on voitu poistaa käytöstä Suomessa.


title: Tiotikseeni

text: Tiaksanteenit metaboloituvat eli hajoavat elimistössä CYP2D6-entsyymin välityksellä, kuten fentiatsiinitkin. Usean samankaltaisesti vaikuttavan, taikka samaa metaboliareittiä käyttävän lääkeaineen yhteiskäyttö saattaa lisätä haittavaikutuksia. Niiden poistuminen elimistöstä hidastuu metabolisten kanavien tukkeutuessa.


title: Louis Perrée

text: Louis Léonce Théophile Perrée (25. maaliskuuta 1871 Pariisi – 1. maaliskuuta 1924 Ivry-la-Bataille) oli ranskalainen miekkailija. Hän kilpaili vuoden 1900 kesäolympialaisissa Pariisissa ja sai kalvassa hopeaa häviten Ramón Fonstille.


title: Emil Škoda

text: Emil von Škoda (19. marraskuuta 1839 Pilsen, Böömi – 8. elokuuta 1900 Selzthal, Itävalta) oli böömiläinen insinööri, joka loi Škodan suuryrityksen perustan.


title: Emil Škoda

text: Škoda opiskeli koneenrakennusta Prahan Polyteknillisessa ja Karlsruhen Polyteknikumissa sekä myös Stuttgartissa ja Magdeburgissa. Sen jälkeen hän harjoitteli ulkomailla muun muassa Ranskassa, Saksassa, Englannissa ja Yhdysvalloissa.


title: Emil Škoda

text: Škoda toimi vuodesta 1866 hän Ernst Fürst von Waldstein-Wartenbergin Pilseniin perustaman konepajan pääinsinöörinä Pilsenissä. 12. heinäkuuta 1869 hän osti tehtaan, jossa silloin oli 33 työntekijää, ja kehitti sen menestyksekkääksi 4 000 työntekijän yritykseksi, joka valmisti koneita ja valutuotteita muun muassa sokeritehtaille ja myllyille. Hän rakensi sinne rautatieyhteyden 1886 ja liitti siihen asetehtaan, joka valmisti aseita Itävalta-Unkarin armeijalle. Yritys laajeni siirtyi käyttämään hänen nimeään (Škodovy závody) ja 1899 se muuttui osakeyhtiöksi, jonka pääjohtajaksi ja toimitusjohtajaksi hän edelleen jäi, ja yritys keskittyi lähinnä aseiden valmistukseen. Vuonna 1918 laajeni ja ryhtyi valmistamaan vetureita, autoja, lentokoneita ja laivoja, ja työntekijöitä oli 35 000. Vuonna 1925 se yhdistyi olemassaolevaan yhtiöön Laurint & Klement.


title: Emil Škoda

text:
Emil Škoda ei ollut vain insinööri ja tuotannonjohtaja vaan myös hyvä kauppamies. Hänellä oli nenää uusille kehityksille ja hän pystyi taitavasti ratkaisemaan ongelmia.
Škoda kuoli 8. elokuuta 1900 Selzthalin (Obersteiermark) lähellä junamatkalla kylpylään Bad Gasteiniin. Hänet on haudattu Nicolasin hautausmaalle Pilseniin. Hautajaiset olivat paikkakunnalla valtava tapahtuma. Hautamuistomerkin on vuonna 1903 tehnyt italialainen kuvanveistäjä Raffaella Romanelliho. Hänen seuraajakseen yrityksessä tuli hänen poikansa Karl Freiherr von Škoda.


title: Emil Škoda

text: Äidiltään saamalla perinnöllä hän hän perusti 1869 osakeyhtiömuotoisen panimon Pilseniin kilpailemaan osuuskuntapanimon kanssa. 22. elokuuta 1871 hän avioitui Pilsenissä Hermine Hahnenkampin kanssa, jonka isoisä oli ollut osuuskuntapainomon merkittävimpiä perustajia. Heille syntyi neljä lasta, joista Karl Emil Ritter von Škoda, s. 29. kesäkuuta 1879, jolle perinnöllinen vapaaherran arvo siirtyi lokakuussa 1914.


title: Emil Škoda

text: Emil Škoda mukaan on nimetty kilpailu, jota järjestää Škoda Holding. 80 000 kruunun arvoinen palkinto myönnetään henkilölle, jonka diplomityö tai väitöskirja arvioidaan parhaaksi.


title: Emil Škoda

text: Autonvalmistaja Škoda Auton nimi juontuu myös Emil Škodasta.


title: Bill Orthwein

text: William Robert "Bill" Orthwein (16. lokakuuta 1881 Missouri – 2. lokakuuta 1955 Saint Louis, Missouri) oli yhdysvaltalainen uimari ja vesipalloilija. Hän kilpaili Missouri Athletic Clubille.


title: Bill Orthwein

text: Orthwein kilpaili vuoden 1904 kesäolympialaisissa St. Louisissa ja sai pronssimitalit vesipallossa ja 4 × 50 jaardin vapaaviestissä. Lisäksi hän kilpaili 100 jaardin selkäuinnissa ja sijoittui neljänneksi. Hän opiskeli Yalessa sekä Washington University School of Law’ssa ja menestyi lakimiehenä Saint Louisissa. Hän oli myös ehdolla Missourin kuvernööriksi.


title: Bill Orthwein

text: Olympiamitalistin poika William Orthwein nuorempi omisti New England Patriotsin.


title: Clement Smoot

text: Clement Eyer Smoot (7. huhtikuuta 1884 Highland Park, Illinois – 19. tammikuuta 1963 Highland Park, Illinois) oli yhdysvaltalainen golfaaja, joka kuului vuoden 1904 kesäolympialaisissa St. Louisissa kultaa voittaneeseen joukkueeseen. Hän kilpaili lisäksi miesten yksinpelissä. Hänestä tuli liikemies, ja hän perusti Smoot-Holman Electrical Companyn.


title: Neurofilosofia (kirja)

text: Neurofilosofia () on Patricia S. Churchlandin vuonna 2002 ilmestynyt kirja neurofilosofiasta.


title: Svea Norén

text: Svea Placida Mariana Norén (5. lokakuuta 1895 Tukholma – 9. toukokuuta 1985 Lidingö) oli ruotsalainen taitoluistelija. Hän kilpaili vuoden 1920 kesäolympialaisissa Antwerpenissä ja sai naisten yksinluistelussa hopeamitalin. Hän sai myös maailmanmestaruuskilpailuissa yhden hopeamitalin (1922) ja kaksi pronssia (1913, 1923).


title: Magda Julin

text: Magda Maria Henrietta Julin (o.s. Mauroy) (24. heinäkuuta 1894 Vichy, Allier, Ranska – 21. joulukuuta 1990 Nacka, Tukholma, Ruotsi) oli ruotsalainen taitoluistelija. Hän voitti kultamitalin yksinluistelussa vuoden 1920 kesäolympialaisissa Antwerpenissä. Hän kilpaili ollessaan neljännellä kuulla raskaana.


title: Magda Julin

text:
Julin sijoittui vuoden 1913 taitoluistelun maailmanmestaruuskilpailuissa kuudenneksi.
Vuonna 1917 hän voitti naisten taitoluistelukilpailun Pohjoismaisissa kisoissa Tukholmassa.


title: Filosofian lohdutukset

text: Filosofian lohdutukset () on Alain de Bottonin vuonna 2000 ilmestynyt kirja elämänfilosofiasta.


title: Martin Stixrud

text: Martin Stixrud (9. helmikuuta 1876 Oslo – 8. tammikuuta 1964 Oslo) oli norjalainen taitoluistelija. Hän sai yksinluistelusta pronssia vuoden 1920 kesäolympialaisissa Antwerpenissä. Hän sai lisäksi hopea- (1923) ja pronssimitalit (1912) taitoluistelun Euroopan-mestaruuskilpailuissa. Hän toimi myöhemmin Sonja Henien valmentajana.


title: Samppa Lahdenperä

text: Samppa (Sampsa) Lahdenperä (s. 22. maaliskuuta 1946 Savonlinna) on suomalainen pukusuunnittelija, lavastaja ja kuvittaja.


title: Samppa Lahdenperä

text: Lahdenperä on toiminut lavastajana ja pukusuunnittelijana muun muassa Helsingin kaupunginteatterissa, ja hän on tehnyt pukusuunnittelun myös moniin televisioelokuviin. Teatteri- ja televisiotyönsä ohella Lahdenperä on tehnyt kuvituksen yli sataan kirjaan, muun muassa tietokirjoihin, lastenkirjoihin ja oppikirjoihin. Lahdenperä on tunnettu erityisesti useisiin teoksiin taidokkaasti piirtämistään kasvien värikuvista. Hän on julkaissut lisäksi kaksi tietokirjaa yhdessä Kyllikki Villan kanssa.


title: Samppa Lahdenperä

text: Vuonna 1998 Lahdenperä palkittiin Pro Finlandia -mitalilla ja hänelle myönnettiin taiteilijaeläke 2015.


title: Werner Rosenbaum

text: Werner Rosenbaum (23. heinäkuuta 1927 – 27. heinäkuuta 2008) oli saksalainen maahockeypelaaja. Hän pelasi 43 kansainvälistä ottelua Saksan hockeyjoukkueelle. Hän kilpaili kesäolympialaisissa 1952 ja 1956 kuuluen jälkimmäisessä pronssia saaneeseen joukkueeseen.


title: Raghbir Lal

text: Raghbir Lal Sharma (s. 15. marraskuuta 1929) on intialainen maahockeypelaaja. Hän on kaksinkertainen olympiavoittaja; hän kuului kultaa voittaneisiin joukkueisiin Helsingissä vuonna 1952 ja Melbournessa vuonna 1956.


title: Amir Kumar

text: Amir Chand Kumar (10. elokuuta 1923 – 25. tammikuuta 1980) oli intialainen maahockeypelaaja. Hän oli kaksinkertainen olympiavoittaja; hän kuului kultaa voittaneisiin joukkueisiin vuonna 1948 Lontoossa ja vuonna 1956 Melbournessa.


title: Govind Perumal

text: Govind Perumal (25. syyskuuta 1925 – 17. syyskuuta 2002 Nala Sopara, Thanen piirikunta, Maharashtra) oli intialainen maahockeypelaaja. Hän oli kaksinkertainen olympiavoittaja; hän kuului kultaa voittaneisiin joukkueisiin vuonna 1952 Helsingissä ja vuonna 1956 Melbournessa.


title: Aleksandr Žulin

text: Aleksandr Vjatšeslavovitš Žulin (; s. 20. heinäkuuta 1963 Moskova) on venäläinen entinen taitoluistelija ja olympiamitalisti, joka edusti uransa alkupuolella Neuvostoliittoa. Hän oli seuratasolla Profsojuz Moskovassa ja Moskovan Spartakissa. Hän oli erikoistunut jäätanssiin.


title: Aleksandr Žulin

text: Žulin aloitti uransa Maja Usovan parina vuonna 1980, ja pari sai ensimmäisen ison saavutuksensa universiadeissa 1985, joissa he voittivat kultaa. He menivät seuraavana vuonna naimisiin, ja nappasivat hopeaa vuoden 1987 universiadeista. Žulin ja Usova voittivat vuonna 1989 jäätanssissa hopeaa sekä MM- että EM-kilpailuissa, ja jatkoivat mitalisateessa seuraavinakin vuosina; vuoteen 1992 mennessä he olivat voittaneet kisoista yhteensä kahdeksan mitalia, joista viisi hopeisia ja kolme pronssisia.


title: Aleksandr Žulin

text: Žulin voitti Neuvostoliiton-mestaruuden yhden kerran, vuonna 1991. Albertvillen olympialaisissa 1992 hän voitti jäätanssista pronssia Usovan kanssa, ja vuonna 1993 pari voitti kultaa sekä MM- että EM-kisoista. Žulin sai toisen olympiamitalinsa Lillehammerissa 1994, jolloin hän oli hopealla jäätanssissa. Samana vuonna hän myös voitti pronssia Kööpenhaminassa pidetyistä EM-kisoista. Žulin ja Usova ryhtyivät ammattilaisiksi vuonna 1994 ja luistelivat yhdessä vuoteen 1998 asti, kunnes Žulin vaihtoi parikseen Oksana Grištšukin. Lopulta Žulin otti avioeron Usovasta.


title: Aleksandr Žulin

text: Žulin oli seurustellut Tatjana Navkan kanssa jo pitkään ennen kuin he menivät naimisiin vuonna 2000. Saman vuoden toukokuussa parille syntyi lapsi nimeltä Saša. Žulin on valmentanut Navkaa ja Roman Kostomarovia, jotka voittivat yhdessä olympiakultaa Torinon kisoissa 2006.


title: Nader ja Simin: Ero

text: Nader ja Simin: Ero (, Jodái-e Náder az Simin eli “Naderin ja Simin ero”) on vuonna 2011 ensi-iltansa saanut, Asghar Farhadin käsikirjoittama ja ohjaama iranilainen draamaelokuva keskiluokkaisen pariskunnan avioerosta ahdasmielisessä, islamilaisten oppineiden hallitsemassa maassa. Teemana on myös ristiriita siitä, muuttaako Eurooppaan perheen tyttären tulevaisuuden takia vai jäädäkö Iraniin hoitamaan Alzheimerin tautia sairastavaa vanhaa isää. Tilanne pahenee, kun miestä syytetään isänsä hoitajaksi palkkaamansa naisen pahoinpitelystä niin, että tämä saa keskenmenon.


title: Nader ja Simin: Ero

text: Elokuva voitti parhaan vieraskielisen elokuvan Oscarin ja Berliinin elokuvajuhlien Kultaisen karhun, molemmat ensimmäisenä iranilaisena elokuvana. Elokuva voitti myös muita palkintoja Berliinissä, parhaan vieraskielisen elokuvan Golden Globe -palkinnon ja oli parhaasta käsikirjoituksesta Oscar-ehdokkaana, mikä on harvinaista vieraskieliselle elokuvalle.


title: Nader ja Simin: Ero

text: Vuonna 2016 "Ero" äänestettiin BBC:n kyselyssä tämän vuosisadan yhdeksänneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon.


title: Nader ja Simin: Ero

text: Elokuva tuotti lipputuloja yli 19 miljoonaa dollaria.


title: Dorothy Dermody

text: Dorothy ”Tommy” McCormack (o.s. Dermody, 26. huhtikuuta 1909 – 10. huhtikuuta 2012) oli irlantilainen miekkailija. Hän kilpaili naisten floretissa vuoden 1948 kesäolympialaisissa Lontoossa. Alun perin hän oli aikonut kilpailla Lontoossa uimahyppääjänä. Hän ylsi molemmissa lajeissa Irlannin mestariksi.


title: Dorothy Dermody

text: Dermody syntyi Cloughjordanissa, Tipperaryn kreivikunnassa 26. huhtikuuta 1909. Hän oli ensimmäinen Tipperaryssa syntynyt nainen, joka osallistui olympialaisiin. Hän kuoli noin kaksi viikkoa ennen 103-vuotissyntymäpäiväänsä Killineyssä Dublinin lähistöllä. Kuolinhetkellään McCormack (Dermody) oli vanhin elossa ollut irlantilainen olympiaurheilija ja maailman vanhin elossa ollut olympiamiekkailija.


title: Chalmers (täsmennyssivu)

text: Chalmers voi tarkoittaa seuraavia:


title: John Sumegi

text: John Sumegi (s. 27. lokakuuta 1954 Orange) on australialainen entinen meloja ja olympiamitalisti.


title: John Sumegi

text: Sumegi voitti useita maansa juniorimestaruuksia ja oli mukana nuorten MM-kisoissa 16 vuoden ikäisenä. Hän sijoittui Montréalin olympialaisissa 1976 500 metrin kajakkikaksikoissa kahdeksanneksi John Southwoodin kanssa ja oli samoissa kisoissa myös Australian välieriin päässeessä 1 000 metrin kajakkinelikkojen joukkueessa. Sumegi osallistui urallaan neljiin MM-kilpailuihin. Vuoden 1979 kisoissa hän sai hopeaa 500 metrin kajakkiyksiköissä ja oli mukana maansa neljänneksi sijoittuneessa 1 000 metrin kajakkinelikkojoukkueessa.


title: John Sumegi

text: Sumegi voitti Moskovan olympialaisissa 1980 hopeaa 500 metrin kajakkiyksiköistä ja sijoittui kilometrin henkilökohtaisella matkalla neljänneksi jääden 14 sekunnin sadasosan päähän pronssimitalista. Sumegin hopeamitali oli Australian ensimmäinen henkilökohtainen melonnan olympiamitali.


title: John Sumegi

text: Sumegi jatkoi aktiiviuransa jälkeen valmentajana, ja hän valmensi muutamia olympiatason melojia. Myös hänen siskonsa Eda oli meloja.


title: William Hinde

text: William Robert Norris Hinde (25. kesäkuuta 1900 Cupar – 13. heinäkuuta 1981) on brittiläinen entinen poolonpelaaja ja olympiamitalisti. Hinde oli voittamass hopeaa Berliinin olympialaisissa 1936, joissa hän pelasi kaksi ottelua.


title: Brett Festerling

text: Brett Festerling (s. 3. maaliskuuta 1986 Quesnel, Brittiläinen Kolumbia, Kanada) on kanadalainen jääkiekkoilija, joka on pelannut vuodesta 2012 Saksan pääsarjan Nürnberg Ice Tigersissa. Aiemmin urallaan hän on edustanut muun muassa NHL-seuroja Anaheim Ducks ja Winnipeg Jets. Hän on pelipaikaltaan puolustaja.


title: Târgu Jiu

text: Târgu Jiu on kaupunki Gorjin piirikunnassa Romaniassa Jiu-joen varrella. Kaupungin väkiluku oli 95 669 ihmistä vuonna 2009. Kaupungin merkittävin työllistäjä on hiilikaivos, joka avattiin vuonna 1960. Muita paikallisia työllistäjiä ovat puu-, koneenrakennus-, tekstiili-, lasi- ja rakennusmateriaaliteollisuus.


title: Târgu Jiu

text: Târgu Jiun vaakunan keskellä esiintyvä obeliski on kaupungissa sijaitseva "Loputon pylväs". Veistos symbolisoi Romanian taidetta ja kulttuuria. Vaakunassa esiintyvät kultaiset leijonat joilla on mustat miekat kuvaavat asukkaiden rohkeutta ja halua puolustaa kaupunkiaan.Vuoden 2002 tilaston mukaan kaupungin väestöstä oli 97 % romanialaisia, 3 % romaneja ja 0,2 % muita.Paikallisia nähtävyyksiä ovat muun muassa Târgu Jiun kirkko, rautatieasema ja kaupungintalo sekä kuvanveistäjä Constantin Brâncușin (1876–1957) veistokset "Loputon pylväs", "Suudelman portti" ja "Hiljaisuuden pöytä". Brâncuși oli kotoisin Târgu Jiusta, mutta loi uransa Ranskassa.


title: Michel Budsko

text: Michel Budsko (s. 1954) on suomalainen näyttelijä, joka on tehnyt uraa pääasiassa teattereissa. Hän asuu Helsingissä.


title: Michel Budsko

text: Michel Budsko kävi Helsingin ranskalais-suomalaista koulua, josta hän myös valmistui ylioppilaaksi vuonna 1974. Vuonna 1979 hän aloitti opinnot Teatterikorkeakoulussa, josta valmistui vuonna 1983. Hänellä oli jo Teatterikorkeakoulun aikana kiinnitys Wasa Teaterissa.


title: Michel Budsko

text: Valmistuttuaan Teatterikorkeakoulusta Budsko on työskennellyt pääasiassa teattereissa, joissa hän on sekä näytellyt että ohjannut näytelmiä.


title: Michel Budsko

text: Hänellä on ollut myös muutamia rooleja elokuvissa ja televisiosarjoissa. Hän on myös dubannut animaatioita. Hänen tunnetuin ääniroolinsa on Nuuskamuikkunen "Muumilaakson tarinoiden" ruotsinkielisessä versiossa. Hän esitti kyseistä roolia myös "Muumipeikko ja pyrstötähti" -elokuvan (1992) ruotsinkielisessä versiossa.


title: Michel Budsko

text: Nykyään Budsko työskentelee freelancerina, ja hän kuuluukin Helsingin freelancenäyttelijöiden liittoon ja Suomen Näyttelijäliittoon.


title: Michel Budsko

text: Michel Budsko on työskennellyt myös ahtaajana, oppaana sekä mielisairaanhoitajana. Häneltä sujuu näytteleminen suomeksi, ruotsiksi, ranskaksi, englanniksi, saksaksi ja espanjaksi.


title: Michel Budsko

text: Lisäksi hän on vieraillut Sinisessä teatterissa sekä Mustion kesäteatterissa.


title: Isokeltasiipi

text: Isokeltasiipi ("Lithosia quadra") on siilikkäisiin kuuluva, keskikokoinen ja kapeasiipinen yöperhonen.


title: Isokeltasiipi

text: Isokeltasiiven sukupuolet ovat täysin erinäköiset. Koiraan etusiivet ovat pohjaväriltään harmaanruskeat, kärjestään tummemmat tai kellertävät ja laajalti kiiltävät. Siiven tyviosa on keltainen ja etureunasta mustanruskea. Takasiivet ovat kellanharmaat, etureunasta tummemman harmaanruskeat. Naaraan etusiivet ovat kirkkaan keltaiset. Niiden keskivaiheilla siiven etu- ja takareunassa on laajat tummanruskeat, sinisen metallinkiiltoiset laikut ja siiven kärjessä on mustanruskeaa väriä. Lepäävällä perhosella siivet menevät osittain päällekkäin, jolloin täplistä näkyy vain kolme. Takasiivet ovat keltaiset, tyveä kohti harmahtavat. Siipiväli on koiraalla 38–46 mm ja naaraalla 39–56 mm.


title: Isokeltasiipi

text: Isokeltasiipi on laajalle levinnyt laji, ja sitä tavataan läntisimmästä Euroopasta Kiinaan ja Japaniin ulottuvalla alueella. Suomessa ja muualla Pohjoismaissa isokeltasiipi on eteläinen tulokaslaji, jota tavataan vaihtelevissa määrin vuosittain, mutta pohjoisraja on Etelä-Pohjanmaan ja Pohjois-Karjalan korkeudella. Paikoittain laji on jopa runsas ja ainakin joinakin vuosina Suomessa on myös lisääntyviä populaatioita. Perhosia on lennossa heinäkuun loppupuolelta elokuun puoleenväliin.


title: Isokeltasiipi

text: Isokeltasiipi elää lämpimillä metsänreunoilla ja avoimilla hiekkapohjaisilla mailla, mutta vaeltavia yksilöitä voi tavata hyvin monenlaisissa paikoissa. Perhoset ovat yöaktiivisia, aloittavat lentonsa pimeyden laskeuduttua ja jatkavat lentoa pitkälle aamuyölle. Koiraat lentävät valole, naaraat harvemmin. Päivällä perhonen voi lentää pieniä matkoja häirittynä.


title: Isokeltasiipi

text: Naaras munii noin 250 munaa muutaman kymmenen munan ryhminä puiden kuorille. Toukat kasvavat aluksi hitaasti ja talvehtivat kuorenraoissa. Ne ovat aktiivisia enimmäkseen öisin ja huonolla säällä toukat voivat hakeutua pieniin ryhmiin. Ravinnokseen ne käyttävät jäkäliä, mutta niiden on havaittu syövän myös havununnan ("Lymantria monacha") munia ja toukkia. Toukat ovat täysikasvuisia kesäkuun puolivälissä. Kotelo on kotelokopan sisällä kuorenraossa tai sammalen tai jäkälän alla.


title: Isokeltasiipi

text: Toukka elää pääasiassa lehtipuiden rungoilla kasvavilla jäkälillä.


title: Jordanian vaakuna

text: Jordanian vaakuna on Jordanian tunnus lipun, kansallislaulun ja moton ohella.


title: Jordanian vaakuna

text: Vaakunassa on Saladinin kotka, joka on arabimaissa yleinen tunnus. Se seisoo sinisellä maapallolla, joka symboloi islamin leviämistä maailmassa. Kotkan molemmilla puolilla on Jordanian lippu. Pronssikilpi symboloi tiedon ja oikeuden puolustusta. Kilven ympärillä on vehnän tähkiä ja taatelipalmun lehviä, jotka edustavat tyypillisiä jordanialaisia tuotteita. Alhaalla on al-Nahdan ritarikunnan mitali, korkein jordanialainen ansiomerkki. Nuhassa lukee teksti "Abdullah I ibn Al Hussein Bin Aoun, hašemiittisen Jordanian kuningas, rukoilee Jumalalta onnea ja apua". Kruunu kertoo Jordanian olevan kuningaskunta. Vaakunanpeitteen punainen kuvaa uhrausta ja valkoinen puhtautta.


title: Matti Wasama

text: Matti Wasama (14. tammikuuta 1918 Tampere, Suomi – 10. heinäkuuta 1970 Tampere, Suomi) oli suomalainen jääkiekkoilija. Hän voitti urallaan kolme Suomenmestaruutta ja kaksi SM-pronssia.


title: Matti Wasama

text: Wasama pelasi SM-sarjassa Ilveksen ja TaPan riveissä. Hänen ensimmäinen pääsarjakautensa oli Ilveksessä kaudella 1935–1936. Wasama pelasi Ilveksessä seitsemän kautta vuosina 1935–1944. Tuona aikana kaksi kautta jäi pelaamatta sotatapahtumien takia. Wasama voitti Suomenmestaruuden kolmen ensimmäisen kautensa aikana. Kaudella 1937–1938 sarjassa pelattiin vain neljä ottelua, ja Wasama teki niissä seitsemän pistettä ollen Ilveksen paras pistemies. Pisteistä viisi oli maaleja, ja hän oli koko sarjan paras maalintekijä.


title: Matti Wasama

text: Kausilla 1938–1939 ja 1940–1941 Ilves sijoittui pronssille. Wasama oli Ilveksen kapteeni kausilla 1942–1943 ja kausilla 1943–1944. Kausi 1942–1943 oli epävirallinen SM-sarjakausi, ja Ilves sijoittui silloin kolmanneksi. Seuraavaa kautta ei ehditty pelaamaan loppuun, kun jatkosodan pommitukset estivät viimeisen ottelun pelaamisen.


title: Matti Wasama

text: Wasaman poika Jarmo Wasama oli yksi 1960-luvun parhaimpia suomalaisjääkiekkoilijoita. Hän kuoli auto-onnettomuudessa helmikuussa 1966 vain 22-vuotiaana. Matti Wasama oli mukana kolarissa selviytyen siitä aivotärähdyksellä. Matti Wasama ei kuitenkaan toisen poikansa Jukan mukaan toipunut kolarista henkisesti, vaan kuoli 1970 syöpään elämänhalunsa menettäneenä.


title: Kultakeltasiipi

text: Kultakeltasiipi ("Eilema sororculum") on siilikkäisiin kuuluva, kirkkaankeltainen yöperhoslaji.


title: Kultakeltasiipi

text: Molemmat sukupuolet ovat jokseenkin yksivärisen keltaisia perhosia. Etusiivet ovat kiiltävät, kärjistään pyöristyneet ja tasaisesti lämpimän keltaiset. Myös takasiivet ovat tasaisen keltaiset, mutta sävyltään hieman vaaleammat. Pää, keskiruumis ja takaruumiin kärkiosa ovat keltaiset, takaruumiin tyviosan ollessa harmaansävyinen. Raajat ja tuntosarvet ovat mustanruskeat. Siipiväli on 25–31 mm.


title: Kultakeltasiipi

text: Samannäköisiä lajeja ovat pikkukeltasiipi ("Eilema lutarellum"), jolla on kuitenkin kapeammat etusiivet ja takasiivissä harmaata väriä sekä vahakeltasiipi ("Eilema cereolum"), jolla puolestaan etusiivet ovat kulmikkaammat, himmeät ja ruumis tummempi.


title: Kultakeltasiipi

text: Kultakeltasiipeä tavataan Britteinsaarilta ja Pohjois-Espanjasta Euroopan ja Aasian poikki Japaniin ja mahdollisesti jopa Vietnamin pohjoisosiin saakka. Pohjoismaissa levinneisyys on hyvin eteläinen. Suomessa laji oli 2000-luvun alkuun saakka hyvin harvinainen harhailija. Sittemmin se on kuitenkin vakiintunut Etelä-Suomeen ja havaintoja on etelärannikolta suunnilleen Turku-Tampere-Joensuu-linjalle saakka. Kultakeltasiipi aloittaa lentonsa huomattavasti ennen muita keltasiipilajeja ensimmäisen sukupolven aloittaessa lentonsa jo toukokuun alkupuoliskolla. Lennon huippu on kesäkuussa. Joskus lajilla on myös osittainen toinen sukupolvi, jonka yksilöitä lentää elo-syyskuussa.


title: Kultakeltasiipi

text: Kultakeltasiipi on lehtimetsien laji, joka viihtyy myös metsien reunamilla ja paikoitellen se saattaa olla runsaslukuinen. Avoimilta paikoilta sitä tapaa vain harvoin, joskin lajilla on taipumusta vaeltaa etsien uusia elinpaikkoja. Perhoset lentävät illan hämärtymisestä keskiyöhön ja koiraat tulevat valolle, naaraat hyvin harvoin. Perhosia tulee myös syötille, mutta muuten ne eivät ilmeisesti käy aktiivisesti kukilla. Laji lentää usein melko korkealla, joskus puiden latvustoissa saakka.


title: Kultakeltasiipi

text: Naaras munii noin 100 munaa puiden oksille tai lehdille, ja munat kuoriutuvat pari viikkoa myöhemmin. Toukat ovat täysikasvuisia syyskuussa ja koteloituvat toukkanahan karvoilla suojatun kotelokopan sisään. Useimmista keltasiivistä poiketen kotelo talvehtii.


title: Kultakeltasiipi

text: Toukka syö puissa kasvavia jäkäliä sekä viherleviä.


title: Kalvaskeltasiipi

text: Kalvaskeltasiipi ("Eilema pygmaeolum") on pieni, Suomessa levinneisyydeltään varsin eteläinen siilikäslaji. Suomen lajiston uhanalaisarvioinnissa 2010 se on luokiteltu erittäin uhanalaiseksi (EN).


title: Kalvaskeltasiipi

text: Sukulaistensa tapaan hoikka, keltaisen ja harmaan sävyttämä perhonen. Lajilla esiintyy merkittävää maantieteellistä muuntelua ulkoasussaan. Naaraat ovat siipiväliltään koiraita pienempiä, mutta niillä on tukevampi ruumis. Etusiipien yläpinta on hieman kiiltävä ja siivet ovat väriltään lämpimän oranssinkeltaiset. Siiven keskiosassa on kuitenkin väriä himmentävää harmaata varjostumaa. Joissakin paikallispopulaatioissa etusiivet ovat lähes tasaisen harmaat ilman mainittavaa keltaista väriä. Takasiivet ovat vaaleamman kellertävät, etureunastaan harmaalla varjostuneet. Siipien alapinnoilla on harmaata kehnää, joka etusiivissä puuttuu siipien reunoilta ja takasiivissä rajoittuu siiven etuosaan. Pää ja takaruumiin kärki ovat keltaisia, mutta muutoin ruumis on harmaa. Siipiväli koiraalla 24–29 mm ja naaraalla 19–25 mm.


title: Kalvaskeltasiipi

text: Pohjois-Afrikasta Lounais-, Keski- ja Itä-Euroopan kautta Kaukasukselle, Turkkiin ja Pohjois-Iraniin tavattava laji. Suomessa sitä tavataan ainoastaan Ahvenanmaalla ja Turun saaristossa sekä idempänä satunnaisesti etelärannikkoa itäänpäin. Harhailijoita on tavattu sisämaassa Etelä-Savoon asti. Perhoset ovat lennossa yhtenä sukupolvena heinäkuun alusta heinäkuun lopulle.


title: Kalvaskeltasiipi

text: Perhonen, jota tavataan lähes ainoastaan kuivilla ja läpimillä, hiekka- tai kalkkipohjaisilla alueilla lähellä rannikkoa. Lajia ei juuri tapaa tyypillisen elinpaikan ulkopuolella ja samallakin paikalla yksilömäärissä on huomattavaa vuotuista vaihtelua. Perhoset aloittavat lentonsa illan hämärtyessä ja jatkavat keskiyöhön. Koiraat lentävät usein valolle, naaraita tapaa harvemmin. Päivällä perhosia voi tavata juomassa kukkien mettä. Kalvaskeltasiipeä tavataan usein yhdessä pikkukeltasiiven ("Eilema lutarellum") kanssa, mutta vaatii ilmeisesti elinpaikaltaan sisarlajiaan enemmän lämpöä.


title: Kalvaskeltasiipi

text: Naaras munii noin 100 munaa pieniin ryhmiin. Toukat kasvavat hitaasti ennen talvehtimistaan ja ovat täysikasvuisia seuraavan vuoden kesäkuun lopulla. Toukat ovat aktiivisia enimmäkseen öisin, mutta niitä voi nähdä syömässä jo illalla tai varhain aamulla. Kotelo on ruskean kotelokopan sisällä maassa, sammalten tai jäkälien seassa.


title: Kalvaskeltasiipi

text: Toukat syövät erilaisia jäkäliä, mutta ilmeisesti myös kuihtuneita kasvinosia.


title: 367943 Duende

text: 367943 Duende on vuonna 2012 löydetty, läpimitaltaan 44-metrinen Maan lähelle tuleva asteroidi. Se on nimetty Iberialaisen kansantaruston myyttisten olentojen mukaan. Ennen nimeämistään se tunnettiin tunnuksella 2012 DA. Duende ohitti Maan 15. helmikuuta 2013 kello 21.25 Suomen aikaa . Ohitus tapahtui noin 27 100 kilometrin etäisyydellä Maan keskipisteestä mitattuna, 20 700 kilometrin etäisyydellä Maan pinnasta. Asteroidi kävi siis Maan geosynkronisen kiertoradan sisäpuolella. Duende kuuluu Aten-asteroideihin.


title: 367943 Duende

text: Mahdollisuus, että asteroidi osuu Maahan vuosien 2020 ja 2057 välillä, on erittäin pieni, noin 0,021 %. Osuessaan maahan asteroidi mahdollisesti hajoaa osiin ilmakehässä. Jos näin ei kävisi, kokonaisen asteroidin törmäyksen voima vastaisi Tunguskan räjähdystä.


title: 367943 Duende

text: Asteroidin ohitus ja samana päivänä 16 tuntia aiemmin sattunut Tšeljabinskin asteroidiräjähdys eivät liity toisiinsa syy-seuraussuhteessa.


title: Psykologinen nativismi

text: Psykologinen nativismi on näkemys, jonka mukaan tietyt taidot ovat synnynnäisiä ja sisäänrakennettuja aivoihin jo syntymähetkellä. Näkemys poikkeaa empirismistä, jonka mukaan tieto perustuu kokemukseen ja aivoihin on sisäänrakennettuna ainoastaan mekanismi, jonka avulla ne voivat oppia ympäristöstään.


title: Psykologinen nativismi

text: Joidenkin nativismin kannattajien mukaan tietyt uskomukset tai mieltymykset on sisäänrakennettuna aivoihin. Esimerkiksi moraalisia intuitioita tai mieltymykset väreihin voivat olla synnynnäisiä. Vähemmän vakiintunut näkemys on, että ympäristö tarjoaa aivoille erikoistuneita oppimisvälineitä. Tämä näkemys poikkeaa empirismistä ainoastaan siinä suhteessa, että oppimistapahtuma joka muuntaa kokemuksen tiedoksi voi nativistien mukaan olla monimutkaisempi kuin mitä empiristit pitävät mahdollisena. Empiristit ovat kuitenkin pääsääntöisesti sitä mieltä, että oppiminen ei rajoitu ainoastaan behaviorismin mukaiseen oppimiseen.


title: Psykologinen nativismi

text: Nativismilla on juuret filosofiassa. Erityisesti se kehittyi reaktiona John Locken ja David Humen empiristisiin näkemyksiin. Hume oli esittänyt vankkoja loogisia argumentteja, joiden mukaan ihmiset eivät voi päätellä kausaalisuutta aistihavainnoista. Ihminen kykenee ainoastaan päättelemään, että kaksi tapahtumaa sattuu peräkkäin tai samanaikaisesti. Yksi vastaus tähän argumenttiin on, että sellaisten käsitteiden joita ei voida oppia, kuten kausaalisuus, täytyy olla olemassa jo ennen mitään kokemusta ja näin ollen niiden täytyy olla sisäänrakennettuna aivoihin.


title: Psykologinen nativismi

text: Filosofi Immanuel Kant esitti teoksessaan "Puhtaan järjen kritiikki", että mieli on tietoinen asioista "a priori". Kantin mukaan ihmiset syntymästä lähtien joutuvat kokemaan kaikki asiat suhteessa aikaan ja paikkaan.


title: Kaaripistesiipi

text: Kaaripistesiipi ("Pelosia obtusa") on harvinainen ja vaatimattoman näköinen, siilikkäisiin kuuluva perhoslaji.


title: Kaaripistesiipi

text: Kaaripistesiipi on pienehkö, ruskea perhonen. Etusiivet ovat yksivärisen pähkinänruskeat, ja siiven keskivaiheilla on epäsäännöllisen muotoisten mustien pisteiden rivi, joka tekee likimain suoran kulman siiven kärkeä kohti. Takasiivet ovat etusiipiä vaaleamman ruskeat, ulkoreunaa kohti tummenevat. Lepäävä perhonen pitää siipiään tasossa takaruumiin päällä.


title: Kaaripistesiipi

text: Samannäköinen laji on pistesiipi ("Pelosia muscerda"), johon verrattuna kaaripistesiiven siivet ovat lyhyemmät, leveämmät, ja tummien pisteiden sijainnit niillä ovat erilaiset.


title: Kaaripistesiipi

text: Kaaripistesiiven levinneisyys tunnetaan huonosti. Siitä on havaintoja useina eri alalajeina Etelä-Englannista, Pohjois-Espanjasta ja Italiasta sekä Keski-Euroopasta Baltian ja Etelä-Venäjän kautta Itä-Aasiaan ja Japaniin. Pohjoismaissa sitä tavataan Tanskassa sekä Ruotsin eteläosissa ja Gotlannissa. Kaaripistesiipi on tavattu Suomesta alle kymmenen kertaa. Ensimmäinen yksilö tavattiin Ahvenanmaan Kökarista syyskuussa vuonna 2002.


title: Kaaripistesiipi

text: Koko esiintymisalueellaan kaaripistesiipi on tavattoman paikoittainen laji. Sitä tavataan kosteilla niityillä, soilla, rannoilla ja rantaniityillä. Kaaripistesiivellä ei ole vaellustaipumusta, vaikka yksilöitä onkin tavattu kaukana tunnetuista esiintymispaikoista. Perhoset lentävät pimeän aikaan, ja molemmat sukupuolet tulevat valolle. Naaraat houkuttelevat koiraita luokseen feromonien avulla.


title: Kaaripistesiipi

text: Naaras laskee munat pieninä ryhminä kasveille, ilmeisesti lähelle maanpintaa. Käytännössä kaikki tieto toukkien elämästä on peräisin kasvatuksista. Munat kuoriutuvat 10 päivän kuluttua ja toukat kasvavat hitaasti ennen siirtymistään talvilevolle. Toukat ovat pääasiassa yöaktiivisia ja saavuttavat täysikasvuisuuden kesä-heinäkuun vaihteessa. Toukka tekee kotelokopan ruo’on varren sisään tai muuhun koloon. Kotelovaihe kestää kahdesta kolmeen viikkoa.


title: Kaaripistesiipi

text: Toukka elää järviruo’olla ja muilla kosteikkokasveilla ja syö ilmeisesti niillä kasvavia viherleviä sekä kuihtuneita kasvinosia.


title: Italian viinit

text: Italia on maailman suurin viinintuottajamaa Ranskan ohella. Viiniä viljellään koko Italiassa Alpeilta Sisiliaan, ja se on tärkeä osa maan ruokakulttuuria. Viiniä juodaan Italiassa asukasta kohti toiseksi eniten maailmassa Ranskan jälkeen.


title: Italian viinit

text: Italiassa viineillä on kolme laatuluokkaa sekä luokittelematon pöytäviinien luokka. Myös Igt-luokkaan kuuluu monia hyvin laadukkaita viinejä, sillä Doc-luokitusta vaille ne jäävät usein vain niissä käytettävien alueelleen epätyypillisten rypälelajikkeiden käytön vuoksi.


title: Comtec Racing

text: Comtec Racing on brittiläinen pikkuformulatalli, joka kilpailee nykyään World Series by Renault-sarjassa. Talli perustettiin vuonna 2001. Tallin päämaja sijaitsee Norfolkissa lähellä Snetterton Motor Racing Circuitia. Talli kilpaili aiemmin Formula Ford ja Eurocup Formula Renault-sarjoissa. Talli on voittanut Formula Renault 3.5 -sarjan kuljettajien mestaruuden vuonna 2006, jolloin Alx Danielsson voitti sarjan mestaruuden.


title: Joe Burke

text: Joseph A. ”Joe” Burke (18. maaliskuuta 1884 Philadelphia – 9. kesäkuuta 1950 Upper Darby) oli yhdysvaltalainen populaarimusiikin säveltäjä, pianisti ja näyttelijä.


title: Joe Burke

text: Burke opiskeli Pennsylvanian yliopistossa Philadelphiassa ja lähti valmistumisen jälkeen Hollywoodiin näyttelemään elokuvissa. Hänen ensimmäinen roolinsa oli vuoden 1915 elokuvassa "The Senator". Hän esiintyi muun muassa elokuvissa "8-sylinteristä rakkautta" (engl. "Lucky Devil", 1925), "Striving for Fortune" (1926) sekä "The Show of Shows" (1929), joka jäi hänen viimeiseksi elokuvakseen näyttelijänä.


title: Joe Burke

text: Näyttelijäuraansa suuremman menestyksen Burke saavutti lauluntekijänä. Hän alkoi 1920-luvun puolivälissä säveltää musiikkia elokuviin työskennellen useiden eri sanoittajien kanssa. Hänen ensimmäinen menestynyt sävellyksensä oli Benny Davisin sanoittama ”Yearning” vuonna 1925. Davis sanoitti myös Burken säveltämän kappaleen ”Carolina Moon” vuonna 1928. 1920- ja 1930-lukujen vaihteessa Burke teki yhteistyötä sanoittaja Al Dubinin kanssa; kaksikon suurin hitti oli Casa Loma Orchestran nauhoittama kappale ”For You”. Muita Burken ja Dubinin tekemiä lauluja ovat ”Tiptoe Through the Tulips with Me” (1929) ja ”Dancing with Tears in My Eyes” (1930). ”Tiptoe Through the Tulips with Me” -kappaleen on nauhoittanut suomeksi M. A. Numminen nimellä ”Varkain vattupensaiden taa”.


title: Joe Burke

text: 1930-luvun puolivälissä Burken yhteistyökumppanina toimi Edgar Leslie. Tommy Dorsey nauhoitti heidän kappaleensa ”On Treasure Island” vuonna 1935. Muihin kaksikon kappaleihin kuuluvat ”Moon Over Miami” (1935) ja ”It Looks like Rain in Cherry Blossom Lane” (1937).


title: Joe Burke

text: Burke jatkoi musiikin tekemistä 1940-luvun lopulle saakka. Hänen viimeinen menestyskappaleensa oli Joseph McCarthyn sanoittama ”Ramblin’ Rose” vuonna 1948. Joe Burke kuoli Pennsylvanian Upper Darbyssa 9. kesäkuuta 1950. Hänet valittiin Songwriters Hall of Fameen vuonna 1970.


title: Vihnesara

text: Vihnesara ("Carex paleacea") on tuulipölytteinen monivuotinen kasvilaji sarojen suvussa.


title: Vihnesara

text: Vihnesara kuuluu erilaistähkäisten kaksiluottisten sarojen ryhmään. Se kasvaa löyhästi mätästäen 25–50 senttimetriä korkeaksi. Kasvin sileät varret kasvavat vankasta juurakosta. Vaaleanvihreät ja varhain kellastuvat lehdet ovat noin varren pituisia ja 4–8 millimetriä leveitä. Vihnesaran kukintona on tähkistö, jossa on hedetähkiä yhdestä kolmeen ja emitähkiä kahdesta kuuteen. Tähkät ovat 1,5–4 cm pitkiä, pitkäperäisiä ja nuokkuvia. Pullakot ovat noin 3 mm pitkiä, vaaleanruskeita, litteähköjä, päärynän- tai luumunmuotoisia. Vihnesaran tähkäsuomuissa on pitkä, pisimmillään 15 millimetrin sahalaitainen kärkiota, joka muistuttaa tavallaan heinäkasvien tähkien vihneitä.


title: Vihnesara

text: Vihnesara risteytyy useiden lähilajiensa kanssa. Suomessa tunnetaan lajin risteymiä suolasaran, vesisaran ja jokapaikansaran kanssa. Niitä tavataan melko yleisenä Perämeren rannikolla.


title: Vihnesara

text: Suomessa vihnesaraa tavataan Itämeren Pohjanlahden pohjoisosan rannikolla Merenkurkusta Perämeren perukkaan. Yleisin se on Pohjois-Pohjanmaan korkeudella rannikolla. Lajilla on myös yksittäinen tulokasesiintymä Etelä-Karjalassa Suomenlahden rannikolla. Vihnesaran kasvupaikkoja Suomessa ovat hiekka- ja hiesupohjaiset merenrantaniityt.


title: Vihnesara

text: Vihnesara on Suomessa luokiteltu silmälläpidettäväksi lajiksi kannan pienentymisen vuoksi.


title: Domingos Paciência

text: Domingos Paciência (s. 2. tammikuuta 1969) on portugalilainen jalkapallovalmentaja ja entinen hyökkääjä.


title: Domingos Paciência

text: Domingos hankki jalkapallo-oppinsa FC Porton juniorijoukkueissa, joihin hän liittyi 13-vuotiaana. Edustusmiehistöön hän nousi kaudella 1987–1988. Domingos nousi tulevina vuosina yhdeksi Porton avainhyökkääjistä ja voitti kymmenen Porto-kautensa aikana seitsemän liigamestaruutta. Vuonna 1990 hänet valittiin Portugalin vuoden jalkapalloilijaksi. Kaudella 1995–1996 Domingos voitti mestaruuden ohella myös liigan maalikuninkuuden.


title: Domingos Paciência

text: Kaudeksi 1997–1998 Domingos siirtyi Espanjaan CD Tenerifen joukkueeseen, kun Mário Jardelin tulo vähensi peliaikaa Portossa. Domingos pelasi Tenerifessä kaksi kautta, joista jälkimmäinen oli sekä hänelle että seuralle murheellinen. Domingos onnistui vain kertaalleen maalinteossa ja seura putosi pääsarjasta. Domingos palasi epäonnisen kauden jälkeen takaisin Portoon, mutta ei enää kyennyt pääsemään huipputasolle. Hän lopetti uransa 32-vuotiaana kauden 2000–2001 jälkeen.


title: Domingos Paciência

text: Maajoukkuetasolla Domingos edusti Portugalia kaikkiaan 35 A-maaottelussa, joissa hän teki yhdeksän osumaa. Hän oli mukana EM-kisoissa 1996, joissa Portugalin tie katkesi puolivälieriin.Valmennusuransa Domingos aloitti Porton organisaatiossa vuonna 2001 ja toimi ensin kolme vuotta B-joukkueen apuvalmentajana ja kaudella 2004–2005 päävalmentajana. Valmennustehtävien ohella hän suoritti valmentajatutkinnon ja toukokuun lopulla 2006 hänestä tuli pääsarjaseura UD Leirian päävalmentaja. Domingosin johdolla Leiria pelasi hyvää kautta, mutta hän jätti tehtävänsä jo maaliskuussa 2007 riitauduttuaan seuran johdon kanssa.


title: Domingos Paciência

text: Domingos palasi valmennustehtäviin syyskuussa 2007 Académica de Coimbran päävalmentajana. Jälleen Domingos teki seuroineen hyvää jälkeä ja joukkue voitti kaudella 2007–2008 kahdesti SL Benfican. Kaudella 2008–2009 Domingos johdatti Académican liigassa seitsemänneksi, mikä oli seurahistorian paras sijoitus 24 vuoteen.


title: Domingos Paciência

text: Kauden jälkeen Domingos jätti Académican ja siirtyi SC Bragan päävalmentajaksi. Alku uudessa seurassa oli vaisu, ja Braga putosi Eurooppa-liigassa kolmannella karsintakierroksella IF Elfsborgille. Liigassa meno parani kauden vanhetessa, ja lopulta Domingos johdatti Bragan upeasti liigakakkoseksi, mikä oli seurahistorian paras saavutus. Kaudella 2010–2011 Bragan vauhti liigassa oli hieman edelliskautta vaisumpaa, mutta lopulta seura oli kuitenkin neljäs. Kauden kruunasi Eurooppa-liigan historiallinen finaalipaikka. Mestaruus jäi haaveeksi, kun Domingosin kasvattajaseura FC Porto oli loppuottelussa vahvempi. Domingos jätti Bragan finaalin jälkeen.


title: Domingos Paciência

text: Toukokuun lopussa 2011 Domingos siirtyi Sporting Lissabonin peräsimeen. Domingos johdatti Sportingin Portugalin cupin loppuotteluun neljän vuoden tauon jälkeen, kun CD Nacional kaatui välierissä yhteismaalein 5–3. Hän sai kuitenkin potkut tehtävästään helmikuun puolivälissä Sportingin ollessa liigassa neljäntenä 16 pisteen päässä kärjestä.


title: Domingos Paciência

text: 31. joulukuuta 2012 Domingos allekirjoitti ensimmäisen valmennussopimuksen kotimaansa ulkopuolelle, kun Espanjan Primera Divisiónissa viimeiseksi juuttunut RC Deportivo de La Coruña palkkasi hänet valmentajaksi. Paciêncin debyttiottelu Deportivon peräsimessä päättyi yllätysvoittoon Málagaa vastaan, mutta neljä perättäistä tappiota johtivat lopulta hänen potkuihinsa helmikuun puolivälissä 2013.


title: Domingos Paciência

text: Tammikuussa 2014 Paciência teki puolitoistavuotisen sopimuksen Turkin Superliigassa pelaavan Kayserisporin kanssa. Kayserispor voitti Paciêncian johdolla vain yhden ottelun seitsemästä pelaamastaan ja portugalilainen sai potkut jo maaliskuussa 2014.


title: Domingos Paciência

text: Toukokuussa 2014 Paciência palasi Portugaliin Vitórian päävalmentajaksi. Tulokset eivät kuitenkaan tyydyttäneet ja 11 tappion rasittama valmentaja sai potkut tammikuussa 2015.


title: Domingos Paciência

text: Kyproslaisseura APOEL FC palkkasi Paciêncian valmentajakseen toukokuussa 2015. Hän valmensi seuraa kahdessa viimeisessä liigaottelussa, joissa APOEL varmisti Kyproksen mestaruuden. Syksyllä 2015 APOELin seurajohdon asettamat tavoitteet eivät kuitenkaan täyttyneet, kun seura hävisi Mestarien liigan karsinnoissa FK Astanalle ja Kyproksen supercupin finaalissa AEL Limassolille. Seura erotti Paciêncian elokuun lopussa 2015.


title: Domingos Paciência

text: Huhtikuussa 2017 Paciênciasta tuli CF Os Belenensesin päävalmentajana. Hän sai potkut tehtävästään tammikuun puolivälissä 2018.


title: Nikki Benz

text: Nikki Benz (s. 11. joulukuuta 1981 Ukraina) on pornonäyttelijä ja "Penthouse Pet", joka valittiin vuonna 2011 Pent Housen "Pet of The Yeariksi". Benz asuu Los Angelesissa, Kaliforniassa. Vuonna 2003 Benz teki ensimmäisen kohtauksensa "Strap On Sally 20":neen Gina Lynnin kanssa.


title: Alamaailma-trilogia: Kyttä

text: Alamaailma-trilogia: Kyttä on Alamaailma-trilogian toinen sarja. Sen on ohjannut Minna Virtanen ja käsikirjoittanut Pekka Lehtosaari. Pääosaa, Tukholman suomalaista huumepoliisia Pekka Mannista näyttelee Antti Reini.


title: Alamaailma-trilogia: Kyttä

text: Tukholman huumeyksikön suomalainen huumepoliisi Pekka Manninen passitetaan Suomeen, jossa hänen koville otteilleen löytyy käyttöä. Manninen solutetaan venäläiseen huumeliigaan tehtävänään kartoittaa Pietarista tulevan heroiinin reitityksiä Suomeen ja muualle Eurooppaan. Reitityksiä on selvitetty tuloksetta jo pitkään Helsingin poliisin huumeosastolla. Manninen joutuu venymään äärimmäisiin keinoihin, jotta hänen oikea ammattinsa ei paljastuisi venäläiselle rikollisliigalle. Manninen ajaa itsensä tilanteeseen, josta helpolla ei ole ulospääsyä. Raja laittoman ja laillisen poliisitoiminnan välillä hämärtyy Manniselta niin, että hän alkaa toimia kuin rikollinen, vaikka itselleen uskottelee edelleen toimivansa kuin poliisi.


title: Alistair Overeem

text: Alistair Cees Overeem (s. 17. toukokuuta 1980 Hounslow, Englanti) on hollantilainen vapaaottelija ja potkunyrkkeilijä. Hän piti hallussaan Strikeforcen raskaansarjan mestaruutta vuodesta 2007 vuoteen 2011 saakka. Lisäksi Overeem oli vuoden 2010 DREAMin raskaansarjan mestari. Hän otteli ensimmäisen kerran UFC:ssä Brock Lesnaria vastaan UFC 141 -tapahtumassa 30. joulukuuta 2011. Overeem voitti ottelun teknisellä tyrmäyksellä.


title: Alistair Overeem

text: Alistair Overeem syntyi Hounslowissa, Yhdistyneessä kuningaskunnassa jamaikalaiselle isälle ja hollantilaiselle äidille vuonna 1980. Hänellä on myös itseään neljä vuotta vanhempi isoveli, Valentijn, joka nykyään asuu Turkissa. Alistair sai heti syntyessään sekä Alankomaiden että Britannian kansalaisuuden. Overeemin vanhemmat erosivat tämän ollessa kuusivuotias, minkä jälkeen hän eikä Valentijn ole isäänsä nähneet. Heidän äitinsä, Clair muutti parin kuukauden päästä poikien kanssa Hollantiin, jossa pieni Alistair alkoi kilpailla monissa eri urheilulajeissa. Aivan pienenä hän oli innokas pikajuoksussa, yleisurheilussa ja pesäpallossa. Ensikosketuksen Overeem sai kahdeksanvuotiaana, kun tuolloin hänen äitinsä kiinnostui ajatuksesta viedä poikansa harjoittelemaan judoa ja samana vuonna hän alkoi myös kilpailla lajissa. Harrastus ei kestänyt kovin kauan kun nuori Overeem kilpaili viimeiset ottelunsa noin yhdentoista vanhana ja pian luopui harrastuksesta. Myöhemmin kun Overeem oli viisitoistavuotias nuorukainen, hänen veljensä, Valentijn oli päättänyt ottaa hänet mukaansa paikalliselle salille, joka opetti kehälajeja kuten potkunyrkkeilyä, thainyrkkeilyä, nyrkkeilyä ja lukkopainia, jossa Valentijn oli itse harjoitellut jo kolme vuotta. Aluksi nuori Alistair ei ymmärtänyt tämänkaltaisia lajeja ja näki niiden harjoitteet hyvin väkivaltaisina ja vaarallisina, mutta kun hän huomasi kuinka hänen veljensä pystyi nauttimaan siitä ja kun hän pääsi harjoittelemaan maailmanluokan ottelijoiden kuten Bas Ruttenin ja Joop Kasteelin kanssa hän alkoi pikkuhiljaa nauttimaan siitä itsekin.


title: Alistair Overeem

text: Overeemilla oli mahdollisuus otella UFC:n raskaansarjan mestaruudesta hallitsevaa mestaria Júnior dos Santosia vastaan, mutta Overeem epäonnistui ottelua edeltävässä dopingtestissä. Hänen testosteronitasonsa epitestosteronitasoonsa nähden oli yli kaksi kertaa sallittua suurempi, joten hän menetti paikan Frank Mirille epäiltynä anabolisten steroidien käytöstä.


Alistair Overeem


title: Alistair Overeem

text: Strikeforce


title: Alistair Overeem

text: DREAM


title: Alistair Overeem

text: 2 Hot 2 Handle


title: Alistair Overeem

text: UFC


title: Kvartäärikausi Englannissa

text: Kvartäärikausi Englannissa on ajanjakso, joka alkoi noin 2,6 miljoonaa vuotta sitten ja jatkuu edelleen. Se jaetaan kahteen aikakauteen, pleistoseeniin ja holoseeniin. Pleistoseenin aikana mannerjäätikkö ulottui Englantiin asti ainakin kolme tai neljä kertaa.


title: Kvartäärikausi Englannissa

text: Kvartäärikauden ajallinen määritelmä on muuttunut asiasta käydyn pitkän keskustelun jälkeen. Aiemmin sen katsottiin alkaneen 1,8 miljoonaa tai 1,6 miljoonaa vuotta sitten. Vuonna 2009 geologinen yhteisö siirsi kvartäärin ja pleistoseenin alkukohdan 2,588 miljoonaan vuoteen, aikaan jolloin Maan ilmasto ratkaisevasti kylmeni Gela-vaiheen alussa.


title: Kvartäärikausi Englannissa

text: Vuonna 1950 Ludhamin lähellä Norfolkin kreivikunnassa tehtiin suunniteltua vedenottamoa varten koekairaus paksun savikerroksen läpi. Savikerrostumista löytyi muinaisia siitepölyjä, jotka voitiin yhdistää eri aikakausien kasvillisuuteen. Royal Society rahoitti toisen, 41 metriä syvän rei'än kairaamisen. Siitä löytyi siitepölyn lisäksi simpukankuoria. Kairauksesta analysoitiin kerroksia, joita ei ole löydetty mistään muualta, ja niitä vastaavat varhaisen pleistoseenin (aiemmin plioseeniin luetun) Gela-vaiheen ajanjaksot nimettiin Norfolkin kylien ja jokien mukaan.


title: Kvartäärikausi Englannissa

text: Pre-Ludham-vaihe Englannissa oli pleistoseenikauden alussa, jolloin syntyivät ensimmäiset kvartäärin suurehkot jäätiköt Pohjoiselle pallonpuoliskolle. Englannissa oli kylmä ilmasto. Kaudella syntyi Red Crag -kerrostuma. Kausi vastaa Alankomaiden Reuver C- ja Pretiglian-kausia. Kautta edelsi lämmin, plioseenin päättänyt Walton-kausi.


title: Kvartäärikausi Englannissa

text: Ludham-vaihe oli lämmin kausi karkeasti sanoen 2,45–2,25 miljoonaa vuotta sitten. Tällä kaudella oli Englannissa lauhkeaa, ja siellä kasvoi havumetsiä, joiden seassa oli lehtipuita esimerkiksi tammea "Quercus", leppää ("Alnus") ja jalavaa ("Ulmus") ja ruohokasvillisuutta.


title: Kvartäärikausi Englannissa

text: Thurne-kausi oli viileä ajanjakso noin 2,2 miljoonaa vuotta sitten. Se on saanut nimensä Norfolkin Thurne-joen mukaan. Silloin maassa kasvoi mäntyä ("Pinus") ja myös jonkin verran avointa ruohomaastoa. Kausi vastannee ajoittain viileää, ajoittain hyvin kylmää Tegelen B-kautta Alankomaissa.


title: Kvartäärikausi Englannissa

text:
Ant-kausi ("Antian") oli lämmin vaihe Englannissa noin 2,1 miljoonaa vuotta sitten. Se on nimetty Norfolkin Ant-joen mukaan. Kaudella merenpinta saattoi olla nykyistä korkeammalla ajoittain ja Etelä-Englannissa kasvoi lauhkean vyöhykkeen tammisekametsää, Ludhamissa viihtyivät muun muassa hemlokit ("Tsuga"), tammet ("Quercus"), jalavat ("Ulmus"), valkopyökit ("Carpinus") ja siipipähkinät ("Pterocarya"). Mänty harvinaistui Ludhamissa kauden edetessä. Englantiin saapui näinä aikoina hemlokki ("Tsuga"). Kautta vastaa Venäjän Hapry ja Alankomaiden Tiglia-lämpökausi C1-3.
Bramertonin interglasiaali oli jokseenkin lämmin ajanjakso Englannissa joskus aikavälillä 2,427–1,816 miljoonaa vuotta sitten, happi-isotooppivaiheiden 95 ja 65 välillä. Sikäli kuin se vastaa Alankomaiden Tiglia C1-4b-vaihetta se olisi ollut Ant-vaiheen jälkeen. Tässä vaiheessa hemlokki levittäytyi Englantiin ja Etelä-Englannissa kasvoi tammisekametsiä.


title: Kvartäärikausi Englannissa

text: Pre-Paston-vaihe tai Bavents-vaihe ("Baventian") oli kylmä kausi Englannissa. Se päättyi noin 1,8 miljoonaa vuotta sitten happi-isotooppivaiheessa 65.. Silloin Etelä-Englannissa oli avointa ruohostoa ja myös boreaalista havumetsää, jossa kasvoi enimmäkseen mäntyä. Ludhamissa tehdyn kairauksen perusteella kaudella yleistyivät heinät ("Poaceae"), mikä on ilmaston kylmenemisen ja kuivumisen merkki. Koivu oli suhteellisen yleinen, mutta mänty ("Pinus") ja leppä ("Alnus") harvinaistuivat ja kuusi ("Picea"), hemlokki ("Tsuga"), tammi ("Quercus"), valkopyökki ("Carpinus"), siipipähkinä ("Pterocarya") ja jalava ("Ulmus") hävisivät. Kasvillisuus vaihteli kaudella, ja joillakin jaksoilla metsää oli enemmän. Tämä viittaa ajoittaisiin lämpimiin jaksoihin.


title: Kvartäärikausi Englannissa

text: Paston-vaihe oli lauhkea, loppua kohti viilenevä interglasiaalikausi Englannissa noin 1,8 miljoonaa vuotta sitten. Etelä-Englannissa East Angliassa kasvoi lehtisekametsiä. Metsissä kasvoi mm. kuusia ("Picea"), valkopyökkejä ("Carpinus"), jalavia ("Ulmus") ja pähkinäpensaita ("Corylus"). Merenpinta laski kauden lopulla ilmaston viiletessä ja ruohostomaat valtasivat alaa. Kausi vastaa Alankomaiden Tiglia C5-6 -kautta, ja sitä seurasi Beestonin kylmä kausi. Kausi on nimetty Norfolkin Pastonin kylän mukaan.


title: Kvartäärikausi Englannissa

text: Beeston-kausi oli jääkausi Englannissa varhaispleistoseenikaudella. Tällöin oli maassa avoimia ruohostoja. Kausi alkoi noin 1,7 miljoonaa vuotta sitten ja päättyi 0,866 miljoonaa vuotta sitten. Sen loppu vastaa happi-isotooppivaihetta 22. Kausi ajoittuu samalle ajalle Euroopan Bavel-, Waal- ja Eburon-kausien kanssa.


title: Kvartäärikausi Englannissa

text:
Cromer-vaihe Britanniassa ajoittui aikaan 0,866–0,478 miljoonaa vuotta sitten, sikäli kuin se vastaa happi-isotooppivaiheita 13-21.
Anglia-vaihe oli keskipleistoseenin jäätiköitymisvaihe joka vastaa Pohjois-Euroopan Elster- ja Alppien Mindel-jääkautta sekä happi-isotooppivaihetta 12. Tämä on ajoitettu välille 478,000–424,000 vuotta sitten.
Hoxne-interglasiaali Englannissa ("Hoxnian") vastasi Pohjois-Euroopan Holstein-interglasiaalia noin 424 000–374 000 vuotta sitten, ja vastaa happi-isotooppivaihetta 11.
Wolston-jääkausi ("Wolstonian") oli toiseksi viimeisen suuren jääkausisyklin kylmä vaihe, joka vastaa Euroopan Saal- ja Riss-jääkausia. Sen katsotaan olleen 352 000–130 000 vuotta sitten.
Englannin Ipswich-lämpökausi ("Ipswichian") oli nykyistä edeltänyt interglasiaalivaihe, joka vastasi Euroopan Eem-lämpökausijaksoa, noin 120 000 vuotta sitten.
Viimeisestä, Pohjois-Euroopassa Veiksel-jääkautena tunnetusta jääkausijaksosta käytetään Britanniassa nimitystä "Devensian" eli devensi-jääkausi. Se on nimetty walesilaisen devensien heimon mukaan (), joka asui Dee-joen () varrella.


title: Kvartäärikausi Englannissa

text:
Irlannissa viime jääkauden nimitys on Midland-jääkausi ("Midlandian"). Viime jääkausi oli 116 000–12 000 vuotta sitten.
Holoseenista eli nykyisestä, noin 12 000 vuotta sitten alkaneesta lämpökaudesta käytetään Britanniassa nimitystä "Flandrian", Flanderi-vaihe.


title: Asumus Fuchun-vuorilla

text: Asumus Fuchun-vuorilla (富春山居圖) on yksi harvoista säilyneistä kiinalaisen taidemaalarin Huang Gongwangin tekemistä maalauksista. Teos on maalattu vuosina 1348–1350. Teos hajosi vuonna 1650 tulipalossa kahteen osaan. Nykyään toista osaa säilytetään Hangzhoussa sijaitsevassa Zhejiangin museossa. Toista osaa pidetään Taipeissa sijaitsevassa Kansallisessa palatsimuseossa. Yhdistettynä maalaus olisi 691,3 cm pitkä.


title: Asumus Fuchun-vuorilla

text: Teosta pidetään yhtenä merkittävimmistä säilyneistä Huang Gongwangin mestariteoksista. Hän aloitti maalaamisen vasta 50-vuotiaana. Vuonna 1347 hän muutti Hangzhousta lounaaseen sijaitseville Fuchun-vuorille Qiantang joen pohjoisrannalle, jossa hän vietti viimeiset elinvuotensa. Hän teki useita luonnonmaisemia esittäneitä maalauksia.


title: Asumus Fuchun-vuorilla

text: Huang Gongwang ryhtyi työstämään maalausta vuonna 1348, ja työ kesti noin kolme vuotta. Saatuaan työn valmiiksi vuonna 1350 hän antoi maalauksen lahjaksi taolaiselle papille. Sata vuotta myöhemmin Ming-dynastian ajan taidemaalari Shen Zhou sai jotain kautta maalauksen haltuunsa. Keisari Chenghuan valtakaudella Shen Zhou lähetti maalauksen tuntemattomalla kalligrafille kaiverrettavaksi (mikä on hieman outoa, sillä Shen Zhou oli itse hyvin taitava kalligrafi). Kalligrafin poika kuitenkin otti maalauksen haltuunsa, ja muutamien välikäsien kautta teos päätyi myyntiin. Shen Zhoulla ei ollut varaa ostaa maalausta takaisin, joten hän joutui itse maalaamaan teoksesta kopion.


title: Asumus Fuchun-vuorilla

text: Shen Zhou antoi kopion virkamiehelle, jonka nimi oli Fan Shunju. Fan ryhtyi etsimään teoksen alkuperäistä kappaletta. Hän löysi ja osti sen kalliilla hinnalla. Fan Shunju pyysi Shen Zhouta lisäämään alkuperäiskappaleeseen kertomuksen siitä, kuinka maalaus hävisi ja kuinka se löydettiin uudestaan.


title: Asumus Fuchun-vuorilla

text: Seuraavien vuosisatojen aikana maalaus vaihtoi omistajaa useasti päätyen lopulta Wu Zhengzhille. Wu Zhengzhin kuoltua maalaus päätyi tämän kolmannen pojan omistukseen. Hän arvosti maalausta niin paljon, että joutuessaan pakenemaan kodistaan hän otti mukaansa ainoastaan maalauksen ja teoksen "Tuhat klassista merkkiä". Hän piti teoksista niin paljon, että hän poltti ne hieman ennen kuolemaansa voidakseen ottaa ne mukaansa tuonpuoleiseen.


title: Asumus Fuchun-vuorilla

text: Onneksi Wu Hongyun veljenpoika Wu Jing'an pelasti maalauksen, joka oli ehtinyt syttyä tuleen ja hajota kahtia. Pienempi hieman runsaan puolenmetrin levyinen kappale sai sittemmin nimekseen "Jäljellä oleva vuori". Maalaus kulki useiden keräilijöiden kautta ja päätyi lopulta 1940-luvulla Wu Hufanin haltuun. Vuonna 1956 teos lopulta päätyi Hangzoussa sijaitsevaan Zhejiangin museoon.


title: Asumus Fuchun-vuorilla

text: Maalauksen pääosan, joka sai nimekseen "Mestari Wuyongin kertomus", historia oli dramaattisempi. Teos kulki useiden korkea-arvoisten virkamiesten kautta ja päätyi lopulta Kiellettyyn kaupunkiin. Keisari Gianglong piti maalausta kuitenkin väärennöksenä ja uskoi hallussaan jo olleen kopion olevan alkuperäinen. Virhe korjattiin vasta vuonna 1816. Suurempi osa kulkeutui Taiwaniin 1950-luvulla ja sitä säilytetään nykyään Taipein Kansallisessa palatsimuseossa.


title: Asumus Fuchun-vuorilla

text: Vuonna 2011 maalauksen pienempi osa lainattiin Taipein Kansalliselle palatsimuseolle ja kahden kuukauden ajan osat olivat yhdessä oltuaan erossa yli 350 vuotta.


title: Alamaailma-trilogia: Vanki

text: Alamaailma-trilogia: Vanki on Alamaailma-trilogian ensimmäinen sarja. Kuusiosaisen sarjan on kirjoittanut Marko Leino ja ohjannut Minna Virtanen. Pääosaa, Vesa Levolaa esittää Max Ovaska. Sarjan on tuottanut Vertigo Production.


title: Alamaailma-trilogia: Vanki

text: Riideltyään tyttöystävänsä (Ada Kukkonen) kanssa nuori Vesa Levola (Ovaska) joutuu uudenvuodenyönä katutappeluun, jossa Vesan kimppuun hyökännyt mies kuolee. Vesa joutuu vankilaan, jossa hänet pakotetaan huumekuriiriksi vankilan ja siviilimaailman väliin. Samalla osastolla Vesan kanssa oleva huumepomo Reka Sundström (Suosalo) juonittelee Vesan työskentelemään hänelle. Reka Sundström pyörittää salakuljetusoperaatioita yhteistyössä Tukholman ja Pietarin mafian kanssa. Sundströmin toimia ja samalla huumeiden kansainvälistä salakuljetusta tutkii komisario Juha Viitasalo (Kouki).


title: Isku ytimeen

text: Isku ytimeen on Ilkka Remeksen 13. romaani. WSOY julkaisi sen 2009. Kirjan päähenkilöinä ovat ympäristötietoinen geologi Patrik Vasama ja Lääkärit ilman rajoja -järjestön lääkäri Sandrine Denaux. Kirja käsittelee hyvin ajankohtaista ydinaseuhkaa, joka on kohdistumassa Helsinkiin, kun terroristit kaappaavat ydinjätelaivan.


title: Isku ytimeen

text: Vaikka fiktiivisissä kirjoissa julkisuuden henkilöistä käytetään usein keksittyjä nimiä, Isku ytimeen -teoksessa mainitaan nimeltä muun muassa Barack Obama ja Bill Gates.


title: Tom Verlaine

text: Tom Verlaine (s. 13. joulukuuta 1949 Morristown, New Jersey) on laulaja, lauluntekijä ja kitaristi, joka tunnetaan parhaiten New Yorkista kotoisin olevasta yhtyeestä Television.


title: Zhang Xiaodong

text: Zhang Xiaodong (; s. 4. tammikuuta 1964) on kiinalainen entinen kilpapurjehtija ja olympiamitalisti. Zhang voitti hopeaa purjelautakilpailusta Barcelonan olympialaisissa 1992.


title: Realtek

text: Realtek Semiconductor Corp. (kiina: 瑞昱 半导体 股份有限公司) on taiwanilainen äänipiireihin ja äänentoistolaitteisiin keskittynyt yhtiö. Se perustettiin lokakuussa 1987 ja on sittemmin pörssinoteerattu Taiwanin pörssissä vuonna 1998. Realtek työllisti 31. maaliskuuta 2010 1600 henkilöä, joista yli 700 oli tutkimus- ja kehittämisosastoilla.


title: Alamaailma-trilogia: Lakimies

text: Alamaailma-trilogia: Lakimies on Alamaailma-trilogian kolmas eli viimeinen sarja. Sen on ohjannut Petri Kotwica, käsikirjoittanut Marko Leino ja tuottanut Minna Virtanen ja Vertigo Production. Pääosaa, lakimies Tomas Mattilaa esittää Teijo Eloranta.


title: Alamaailma-trilogia: Lakimies

text: Lakimies Tomas Mattila on elämäänsä turhautunut, nukkavieruinen ja viinaan menevä rikosasianajaja, joka on hoidellut huumerikollisten asioita kymmenen vuotta. Ennen tätä Mattila toimi yritysmaailmassa liikejuristina, mutta hänet irtisanottiin. Samassa rytäkässä lähti tytär, talo ja vaimo. Nyt Mattila taistelee entisen vaimonsa kanssa tyttären tapaamisoikeuksista. Mattila on täysin kyllästynyt työhönsä, omaan elämäänsä ja asiakkaisiinsa. Hän haluaisi eroon rikosmaailmasta, mutta sinnittelee eteenpäin. Mattilan toimistoon astelee eräänä päivänä kaunis nuori nainen, joka tekee Mattilalle uskomattoman työtarjouksen. Kyseenalaistamatta mitenkään houkuttelevaa tarjousta, Mattila uskoo onnensa kääntyneen ja uransa saaneen uuden aloituksen. Tomas Mattila raitistuu ja onkin kaikin puolin tyytyväinen elämäänsä, kunnes paljastuu, että hän ei tee laillisia sopimuksia, vaan auttaa ruotsalaista rikollisliigaa rahanpesussa. Mattila tajuaa tilanteensa liian myöhään eikä siitä ole enää ulospääsyä.


title: Bandyliigakausi 2011–2012

text: Jääpallon Suomen mestaruus kaudella 2011-2012 ratkaistiin kymmenen joukkueen kaksinkertaisen runkosarjan päätteeksi kahdeksan parhaan pudotuspeleillä. Mestaruus ratkesi Mikkelissä pelatussa loppuottelussa. Mestaruuden voitti Mikkelin Kampparit. Mestaruus oli Kamppareiden ensimmäinen. Ottelua seurasi 3 734 katsojaa.


title: Bandyliigakausi 2011–2012

text:
Ottelusarjat aloitettiin paremmin sijoittuneen kotikentällä pois lukien Akilles-OLS, joka aloitettiin Porvoossa ja kaksi viimeistä ottelua pelattiin Oulussa.
Aloitettiin Oulussa ja Helsingissä.
10. maaliskuuta 2012 Mikkeli


title: Bandyliigakausi 2011–2012

text: Kamppareiden pelaajat kaudella 2011-2012: Joni Maaranen, Juho Tikka, Juha Mustalahti, Jarkko Honkanen, Nikke Tuhkanen, Jaakko Manninen, Santeri Laitinen, Tero Kumela, Marko Laitinen, Tuomas Liukkonen, Lasse Kyllönen, Kimmo Huotelin, Joonas Kakriainen, Mikko Hyvönen, Markus Hartikainen, Kimmo Kyllönen, Antti Laine, Alpo Kaartinen, Tomi Hauska, Janne Hauska, Jari Purovirta, Jani Kokko. Valmentaja: Antero Levänen


title: Gateway Computer

text: Gateway Computer Corporation on yhdysvaltalainen tietokonelaitteistoyhtiö, vuodesta 2007 Acerin tytäryhtiö. Yritys perustettiin vuonna 1985 nimellä "Gateway 2000". Sen pääkonttori sijaitsee Irvinessä, Kaliforniassa. Yhtiön pääalaa on kehittää, valmistaa, tukea ja markkinoida erilaisia tietokoneita, tietokoneiden näyttöjä, palvelimia ja tietokonetarvikkeita. Vuonna 2004 Gateway hankki omistukseensa kuluttajatietokoneita valmistavan eMachinesin. Acer osti Gatewayn vuonna 2007.


title: Mohinder Lal

text: Mohinder Lal (1. kesäkuuta 1936 – 1. heinäkuuta 2004) oli intialainen maahockeypelaaja. Hän syntyi Sharanpurissa, Maharashtrassa, ja kuoli 68-vuotiaana Espanjassa.


title: Mohinder Lal

text: Lal kuului kultaa voittaneeseen joukkueeseen vuoden 1964 kesäolympialaisissa Tokiossa. Lisäksi hän sai hopeaa vuoden 1960 kesäolympialaisissa Roomassa.


title: Bandu Patil

text: Bandu Patil (1. tammikuuta 1936 – 23. elokuuta 1988) oli intialainen maahockeypelaaja. Hän kuului kultaa voittaneeseen joukkueeseen vuoden 1964 kesäolympialaisissa Tokiossa.


title: Malesian vaakuna

text: Malesian vaakuna on Malesian tunnus lipun, kansallislaulun ja moton ohella. Se otettiin käyttöön vuonna 1965.


title: Malesian vaakuna

text: Kilven yläosassa on viisi krisiä, jotka kuvaavat viittä Yhdistyneen kuningaskunnan siirtomaata, Johoria, Kedahia, Perlisia, Kelantania ja Terengganua. Oikealla on Penangia kuvaava kenttä ja vasemmalla Malakkaa kuvaava puu. Nämä kaksi osavaltiota muodostivat osan entisistä Salmisiirtokunnista. Keskellä on neljä kenttää, punainen, musta, valkoinen ja keltainen. Ne kuvaavat Pahangia, Selangoria, Perakia ja Negeri Sembilania, jotka muodostivat ensimmäisinä Malesian liittovaltion. Alhaalla oikealla oleva kenttä kuvaa Sabahia, vasemmalla oleva Sarawakia. Alhaalla keskellä on hibiskus, maan kansalliskukka.


title: Malesian vaakuna

text: Kilvenkannattajina on kaksi tiikeriä. Kilven yläpuolella on 14-sakarainen tähti, joka kuvaa kolmeatoista osavaltiota ja liittovaltion hallitusta, ja puolikuu, joka tähden kanssa on islamin tunnus.


title: Malesian vaakuna

text: Alhaalla on valtion motto "Bersekutu Bertambah Mutu", suomeksi "Yhtenäisyys on voimaa" latinalaisilla ja arabialaisilla aakkosilla.


title: Desmond Piper

text: Desmond Royle Piper (s. 11. lokakuuta 1941 Melbourne, Victoria, Australia) on australialainen maahockeypelaaja. Hän sai hopeamitalin vuoden 1968 kesäolympialaisissa Méxicossa ja pronssimitalin vuoden 1964 kesäolympialaisissa Tokiossa. Hän osallistui myös vuoden 1972 kesäolympialaisiin Münchenissä, jossa hänen joukkueensa sijoittui viidenneksi.


title: Common Sense (pamfletti)

text: Common Sense on Amerikan vallankumouksen aikaan tammikuun 10. päivä vuonna 1776 julkaistu, Thomas Painen kirjoittama pamfletti. Paine kirjoitti pamfletin alun perin nimettömänä kirjoittamalla pamfletin loppuun "Written by an Englishman". Pamfletti saavutti pian ilmestyttyään valtaisan suosion ja se on yhä silloiseen väkimäärään suhteutettuna Yhdysvaltain kautta-aikojen myydyin kirja.


title: Common Sense (pamfletti)

text: Pamfletissaan Paine perustelee näkemyksiään siitä, miksi Yhdysvaltojen tulisi itsenäistyä emämaa Britannian siirtomaavallan alaisuudesta. Paine kirjoitti pamfletin hyvin selkeäkielisesti, minkä ansiosta myös tavallinen kansa ymmärsi sen sisällön täysin.


title: EPIC Racing

text: EPIC Racing (aiemmin tunnettu nimellä Epsilon Euskadi) on espanjalainen pikkuformulatalli, joka perustettiin vuonna 1999. Tallin päämaja sijaitsee Azkoitiassa. Tallipäällikkönä toimii Joan Villadelprat.


title: EPIC Racing

text: Talli kilpailee nykyään World Series by Renault ja Eurocup Formula Renault -sarjoissa. Talli voitti Formula Renault 3.5 -sarjan mestaruuden vuonna 2005 kuljettajanaan Robert Kubica. Vuonna 2006 talli voitti Italian Formula Renault -talvisarjan mestaruuden Jaime Alguersuarin voimin. Seuraavana vuonna talli voitti Eurocup Formula Renault -sarjan mestaruuden Brendon Hartleyn ollessa tallin kuljettajana. Vuonna 2008 talli osallistui Le Mansin 24 tunnin ajoon ollen luokkansa 17:s. Vuonna 2009 talli voitti sekä Eurocup Formula Renault ja Formula Renault West European Cup -sarjan mestaruuden Albert Costan voimin.


title: EPIC Racing

text: Talli haki paikkaa Formula 1-sarjasta kaudelle 2010 ja uudelleen 2011, mutta ei saanut paikkaa kummallakaan kerralla. Vuonna 2011 talli uudelleennimettiin EPIC Racingiksi.


title: Prinsessa Ruusunen (baletti)

text: Prinsessa Ruusunen () on Pjotr Tšaikovskin säveltämä kolmiosainen, prologin sisältävä baletti, joka sain ensi-iltansa Pietarin Mariinski-teatterissa vuonna 1890. Baletti on toinen Pjotr Tšaikovskin baleteista. Baletin juonen käsikirjoitti Ivan Vsevoložski ja se perustuu Charles Perrault'n satuun Prinsessa Ruusunen ("La Belle au bois dormant"). Alkuperäisen koreografian suunnitteli Marius Petipa.


title: Logiikan tiede

text: Logiikan tiede () on G. W. F. Hegelin teos. Teoksen ensimmäinen osa on julkaistu suomeksi.


title: Victor Berrizbeitia

text: Victor Garaygordóbil Berrizbeitia (17. lokakuuta 1915 Ochandiano, Espanja – 24. huhtikuuta 2018) oli roomalaiskatolinen piispa. Hänet vihittiin papiksi 27. kesäkuuta 1943 ja nimitettiin Los Riosin prelaatiksi Ecuadorissa sekä Pudentianan titulaaripiispaksi 29. marraskuuta 1963. Piispaksi vihkiminen seurasi 30. tammikuuta 1964. Pääkonsekraattorina toimi Alfredo Bruniera, jota avustivat Cesar Antonio Mosquera Corral ja Nicanor Carlos Gavinales Chamorro.


title: Victor Berrizbeitia

text: Berrizbeitia erosi tehtävistään titulaaripiispana 5. tammikuuta 1978 ja prelaattina 12. toukokuuta 1982. Hän osallistui Vatikaanin toiseen kirkolliskokoukseen.


title: Servílio Conti

text: Servílio Conti (19. lokakuuta 1916 Vertova, Italia – 14. syyskuuta 2014) oli roomalaiskatolinen piispa. Hänet vihittiin Consolata-lähetyssaarnaajien papiksi 8. huhtikuuta 1944 ja nimitettiin Roraiman prelaatiksi Brasiliassa 1. tammikuuta 1965 sekä Thuburbo Maiusin titulaaripiispaksi 8. helmikuuta 1968. Piispaksi vihkiminen seurasi 5. toukokuuta. Pääkonsekraattorina toimi Clemente Gaddi, jota avustivat Aristide Pirovano ja João Gazza.


title: Servílio Conti

text: Conti erosi tehtävistään Roraiman prelaattina 3. toukokuuta 1975. Hän osallistui Vatikaanin toiseen kirkolliskokoukseen.


title: MEGA-Marx

text: MEGA-Marx: Johdatus uuteen Marxiin on Juha Koiviston ja Vesa Oittisen toimittama artikkelikokoelma Karl Marxin filosofian uusista tulkinnoista. Teoksen on julkaissut Vastapaino vuonna 2010. Teos perustuu Suomen Karl Marx -seuran syksyllä 2009 järjestämän seminaarin esityksiin. Pääosa artikkeleista on suomennoksia.


title: Patrick Nilan

text: Patrick Joseph Nilan (s. 30. kesäkuuta 1941 Sydney) on australialainen maahockeypelaaja. Hän kuului hopeaa saaneeseen joukkueeseen vuoden 1968 kesäolympialaisissa Méxicossa ja pronssia saaneeseen joukkueeseen vuoden 1964 kesäolympialaisissa Tokiossa. Hän kilpaili myös kesäolympialaisissa 1972; hänen joukkueensa jäi tuolloin viidennelle sijalle.


title: Silvério Paulo de Albuquerque

text: Silvério Jarbas Paulo de Albuquerque (11. maaliskuuta 1917 Olinda – 28. toukokuuta 2013) oli brasilialainen roomalaiskatolinen piispa. Hänet vihittiin fransiskaanien papiksi 30. toukokuuta 1942 ja nimitettiin Caetitén hiippakunnan piispaksi 17. maaliskuuta 1970. Piispaksi vihkiminen seurasi 10. toukokuuta. Pääkonsekraattorina toimi Eugênio de Araújo Sales, jota avustivat Adriano Mandarino Hypólito ja Anselmo Pietrulla.


title: Silvério Paulo de Albuquerque

text: 18. tammikuuta 1973 de Albuquerque sai nimityksen Feira de Santanan piispaksi, jona hän toimi, kunnes jäi eläkkeelle 22. helmikuuta 1995.


title: Hôtel de Toulouse

text: , joka tunnetaan myös nimellä Hôtel de La Vrillière on Pariisin 1. arrondissementissa sijaitseva kaupunkipalatsi eli "hôtel particulier". Se sijaitsee rue La Vrillièren varrella, Place des Victoires-aukion lähellä.


title: Hôtel de Toulouse

text: Rakennus on arkkitehti François Mansartin suunnittelema ja se valmistui noin vuonna 1640. Sen viimeisimpiin vaiheisiin kuuluu osto vuonna 1808 Ranskan valtionpankille ("Banque de France"), joka asettui sinne 1811 ja jossa se on siitä alkaen toiminut. Koko 1800-luvun rakennusta laajennettiin toistuvasti. Muutoksista merkittävin oli uuden julkisivun rakentaminen rue Croix des Petits-Champs -kadun suuntaisesti.


title: Hôtel de Toulouse

text: Palatsin rakennuttaja ja ensimmäinen omistaja Louis Phélipeaux de La Vrillière oli italialaisen taiteen ystävä. Hän antoi rakentaa taloon kokoelmiaan varten 40 metriä pitkän gallerian, jonka katto koristeltiin freskoilla. Tämä barokkityylinen Kullattu galleria ("la Galerie dorée"), restauroitiin vuonna 1865 ja se on yksi rakennuksen merkittävistä nähtävyyksistä. Gallerian puuosat ovat olleet vuodesta 1926 alkaen suojeltuja rakennusmuistomerkkinä.


title: José Edson Santana de Oliveira

text: José Edson Santana de Oliveira (s. 3. marraskuuta 1952 Duas Serras) on brasilialainen roomalaiskatolinen piispa. Hänet vihittiin papiksi 18. tammikuuta 1978 ja nimitettiin Eunápolisin hiippakunnan piispaksi 12. kesäkuuta 1996. Piispaksi vihkiminen seurasi 8. syyskuuta. Pääkonsekraattorina toimi Itamar Navildo Vian, jota avustivat Silvério Jarbas Paulo de Albuquerque ja Mário Zanetta.


title: İnci Eviner

text: İnci Eviner (s. 1956) on turkkilainen taiteilija. Hän tekee maalauksia, fotomontaaseja, veistoksia ja videoteoksia.


title: İnci Eviner

text: Eviner on valmistunut Istanbulin taideakatemiasta ja suorittanut siellä maisterintutkinnon 1980. Vuonna 1998 hän opetti Yıldızin yliopistossa taiteen ja muotoilun osastolla. Hän sai tohtorinarvon Mimar Sinanin yliopistosta vuonna 2006. Ensimmäinen oma näyttely hänellä oli 1981 Istanbulissa Valtion maalaus- ja veistosmuseossa. Sen jälkeen hänellä on ollut useita yksityisnäyttelyitä ja hän on osallistunut myös yhteisnäyttelyihin niin Turkissa kuin ulkomaillakin.


title: İnci Eviner

text: Evinerin teos "Haaremi" oli esillä Turun taidemuseon Pimiössä maaliskuussa 2012. Teos on videoteos, jossa on Antoine Ignace Mellingin etsaus haaremista, joka herää eloon.


title: Hugo Dollheiser

text: Hugo Dollheiser (18. syyskuuta 1927 – 7. lokakuuta 2017) oli saksalainen maahockeypelaaja. Hän kilpaili kesäolympialaisissa Helsingissä 1952 ja Melbournessa 1956 kuuluen jälkimmäisessä pronssia voittaneeseen joukkueeseen.


title: Hugo Dollheiser

text: Dollheiserin seura oli Uhlenhorst Mülheim. Myös hänen veljensä Hans-Jürgen Dollheiser kilpaili maahockeyssä olympiatasolla.


title: Montenegron bosniakit ja muslimit

text: Montenegron bosniakit ja muslimit ovat Montenegrossa pääasiassa Sandžakin alueella maan pohjoisosissa asuvia bosniakkeja ja muslimeja. Bosniakit ovat uskonnoltaan pääasiassa muslimeja ja he puhuvat serbokroatiaa. Vuoden 2011 tietojen mukaan Montenegrossa oli 53 605 bosniakkia ja 20 537 muslimia. Bosniakkien ja muslimien eri nimitykset johtuvat lähinnä eri mielipiteistä yhteisestä nimityksestä saman yhteisön sisällä.


title: Montenegron bosniakit ja muslimit

text:
Montenegron bosniakit ja muslimit asuvat pääasiassa Sandžakin alueella, joka jakautuu Montenegron ja Serbian puoleisiin osiin. Myös rajan toisella puolella Serbiassa asuu bosniakkeja ja muslimeja. Montenegrossa suurin keskittymä heitä asuu Bijelo Poljen kunnassa, jossa heitä oli vuonna 1991 yhteensä 22 977, eli 41,6 % väestöstä. Etnisen enemmistön bosniakit muodostavat samana vuonna Rožajessa (19 983, 86,9 %) ja Plavissa (11 199, 58,1 %). Heitä on merkittävä määrä myös Beranessa (11 769, 30,3 %) ja Pljevljassa (6 964, 17,6 %). Bosniakkeja ja muslimeja löytyy myös jonkin verran Montenegron eteläosista, esimerkiksi Podgoricasta
(7 622, 5,1 %) ja Barista (5 136, 13,77 %).


title: Montenegron bosniakit ja muslimit

text: Montenegron bosniakit ja muslimit ovat niiden slaavien jälkeläisiä, jotka omaksuivat islaminuskon pitkän Ottomaanien valtakauden aikana. Islamin uskoon kääntyminen oli tavallisempaa tasangoilla, kuin vaikeapääsyisessä vuoristossa. Niinpä esimerkiksi montenegrolaiset säilyttivät ortodoksisen uskonsa Sandžakin alueen slaavien kääntyessä. Montenegron vallan alle bosniakkeja ja muslimeja joutui ensin Turkin vastaisen sodan seurauksena 1870-luvulla ja myöhemmin Balkanin sodan seurauksena vuonna 1912. Montenegron laajentuessa bosniakkien asuinalueille monet heistä muuttivat nykyisen Turkin alueelle. Monilla historiallisilla bosniakkialueilla, kuten Podgoricassa heidän määränsä väheni tuntuvasti kun taas jotkut alueet, kuten Nikšić ja Kolašin, tyhjentyivät lähes kokonaan. Pois muuttaneiden tilalle muutti ortodokseja. Muuttoaalto jatkui senkin jälkeen, kun Montenegro oli liittynyt Jugoslavian kuningaskuntaan ja kun maassa tulivat myöhemmin valtaan kommunistit.


title: Montenegron bosniakit ja muslimit

text: 1990-luvulla Montenegron bosniakkeihin ja muslimeihin vaikutti voimakkaasti serbinationalismi ja sota Bosnia-Hertsegovinassa. Serbien puolisotilaalliset joukot yrittivät tyhjentää etenkin Bosnian raja-alueita muslimeista eristääkseen Sandžakin muslimit bosnialaisista. Vuosina 1992 ja 1993 sattui useita väkivallantekoja bosniakkeja vastaan Montenegron alueella. Väkivallasta huolimatta Montenegron bosniakit ja muslimit eivät juurikaan tukeneet separatistisia poliittisia muslimiliikkeitä, kuten he tekivät Serbian puolella. Tämä siitäkin huolimatta, että tärkein näistä (Stranka demokratske akcije) perustettiin Montenegron puolella. Montenegrossa bosniakkeja ja muslimeja alettiin myös kohdella paremmin kun maa alkoi erottaa itseään Slobodan Miloševićin Serbiasta, johon se vielä tuolloin kuului. Nykyisin bosniakit ja muslimit ovat kuitenkin aliedustettuina julkisessa elämässä, kuten poliisivoimissa. He ovat köyhempiä kuin maan muut asukkaat, mikä koskee myös Sandžakin aluetta kokonaisuutena. Vuonna 2007 Montenegron valtio sopi useita oikeusjuttuja, joita olivat nostaneet 1990-luvun alun väkivaltaisuuksissa kuolleet.


title: Montenegron bosniakit ja muslimit

text: Monet bosniakki− ja muslimiälymystöön kuuluvat ovat tulleet tunnetuiksi Montenegrossa. Heihin kuuluvat muun muassa kirjailija Husein Bašić, historioitsija Šerbo Rastoder ja journalisti Esad Kočan. Bosniakkien ja muslimien kulttuuria Montenegrossa tutkimaan ja vaalimaan on perustettu "Almanah"-niminen järjestö, joka julkaisee samannimistä lehteä.


title: Montenegron bosniakit ja muslimit

text: Montenegron alueen bosniakkien ja muslimien identiteetistä on kiistelty yhteisön sisällä. Jugoslavian alueen islaminuskoisia slaaveja kutsuttiin pitkään yksinkertaisesti muslimeiksi. Bosniakki-termi tuli laajaan käyttöön vasta 1990-luvulla ja sen käyttö keksittiin Bosniassa. Montenegrossa termin käyttö jakoi paikalliset muslimit, sillä sitä on pidetty keinotekoisena nimityksenä.


title: Aleksandr Deineka

text: Aleksandr Aleksandrovitš Deineka (, 20. toukokuuta 1899 Kursk – 12. kesäkuuta 1969 Moskova) oli neuvostovenäläinen taidemaalari, graafikko ja kuvanveistäjä, jota pidetään tärkeimpänä venäläisenä 1900-luvun alkupuoliskon modernistisena esittävänä maalarina.


title: Aleksandr Deineka

text: Hän opiskeli Harkovan taidekorkeakoulussa ja Vhutemasissa. Hän oli ryhmien "Ost" ja "Oktjabr" perustajajäsen, ja hänen työnsä saivat suurta huomiota näyttelyissä. Hänen maalauksensa ja piirroksensa ovat laatukuvia kuten myös työn ja urheilun kuvauksia. Myöhemmin Deineka alkoi maalata monumentaaliteoksia, kuten "Petrogradin puolustus" vuodelta 1928, joka on hänen tunnetuin maalauksensa, ja "Sevastobolin taistelu" vuodelta 1942 sekä "Moskovan ulkopuolella. Marraskuu 1941".


title: Aleksandr Deineka

text: Moskovan metron Majakovskaja-asema on koristeltu hänen tekemillään mosaiikeilla.


title: Aleksandr Deineka

text: Deineka on haudattu Moskovan Novodevitšin hautausmaalle.


title: Hugo Budinger

text: Hugo Budinger (10. kesäkuuta 1927 Düsseldorf – 7. lokakuuta 2017) oli saksalainen maahockeypelaaja. Hän kilpaili kesäolympialaisissa vuosina 1952 Helsingissä, 1956 Melbournessa ja 1960 Roomassa. Melbournessa hän kuului pronssia saaneeseen joukkueeseen.


title: Angelo Cuniberti

text: Angelo Cuniberti (6. helmikuuta 1921 Mondovì-Breo – 26. kesäkuuta 2012) oli italialainen roomalaiskatolinen piispa. Hänet vihittiin Consolata-lähetyssaarnaajien papiksi 29. kesäkuuta 1944 ja nimitettiin Florencian apostoliseksi vikaariksi Kolumbiaan sekä Arsinoë in Cypron titulaaripiispaksi 18. huhtikuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.


title: Angelo Cuniberti

text: Cuniberti osallistui Vatikaanin toiseen kirkolliskokoukseen. Hän erosi tehtävistään apostolisena vikaarina 15. marraskuuta 1978.


title: Aurélio Granada Escudeiro

text: Aurélio Granada Escudeiro (19. toukokuuta 1920 Alcains – 25. elokuuta 2012 Ponta Delgada) oli portugalilainen roomalaiskatolinen piispa. Hänet vihittiin papiksi 17. tammikuuta 1943 ja nimitettiin Angran koadjuuttoripiispaksi sekä Drusilianan titulaaripiispaksi 18. maaliskuuta 1974. Piispaksi vihkiminen seurasi 26. toukokuuta. Pääkonsekraattorina toimi António Ribeiro, jota avustivat Agostinho Joaquim Lopes de Moura ja Manuel Alfonso de Carvalho.


title: Aurélio Granada Escudeiro

text: 30. kesäkuuta 1979 Granada Escudeiro nimitettiin Angran piispaksi, jona hän toimi, kunnes jäi eläkkeelle 9. huhtikuuta 1996.


title: Anselmo Zarza Bernal

text: Anselmo Zarza Bernal (4. kesäkuuta 1916 Atlixco – 15. huhtikuuta 2014) oli meksikolainen roomalaiskatolinen piispa. Hänet vihittiin papiksi 8. huhtikuuta 1939 ja nimitettiin Linaresin hiippakunnan piispaksi 24. toukokuuta 1962. Piispaksi vihkiminen seurasi 22. elokuuta. Pääkonsekraattorina toimi Octaviano Márquez y Tóriz, jota avustivat Alfonso Espino y Silva ja Emilio Abascal y Salmerón.


title: Anselmo Zarza Bernal

text: Zarza Bernal osallistui Vatikaanin toiseen kirkolliskokoukseen. Hänet nimitettiin 13. tammikuuta 1966 Leónin piispaksi, jona hän toimi, kunnes jäi eläkkeelle 4. tammikuuta 1992.


title: Naisten yleisluistelun maailmanmestaruuskilpailut 1965

text: Naiset kilpailivat 6.–7. helmikuuta 1965 Oulussa, Suomessa yleisluistelun maailmanmestaruudesta. Kilpailuareenana oli Raatin kenttä.


title: Pedro Luís António

text: Pedro Luís António (13. tammikuuta 1921 Caconda – 25. heinäkuuta 2014) oli angolalainen roomalaiskatolinen piispa. Hänet vihittiin papiksi 20. heinäkuuta 1952 ja nimitettiin Kwito-Bién hiippakunnan piispaksi 15. kesäkuuta 1979. Piispaksi vihkiminen seurasi 29. heinäkuuta. Pääkonsekraattorina toimi Manuel Franklin da Costa, jota avustivat Alexandre do Nascimento ja Francisco Viti.


title: Pedro Luís António

text: António jäi eläkkeelle 15. tammikuuta 1997.


title: Antoine Ignace Melling

text: Antoine Ignace Melling (1763–1831) oli taidemaalari, arkkitehti ja matkailija, jonka katsotaan kuuluvan ”Levantin taiteilijoihin”. Hänen Konstantinopolia esittävä vedutansa on kuuluisa. Hän asui kaupungissa 18 vuotta. Hän oli sulttaani Selim III:n ja Hatice Sultanin hovimaalari ja myöhemmin keisarinna Joséphine de Beauharnais’n maisemamaalari. Hänen hienoimpia teoksiaan on julkaistu kuvateoksena "Voyage pittoresque de Constantinople et des rives du Bosphore".


title: Antoine Ignace Melling

text: Mellingin etunimet yhdistetään usein yhdysmerkillä: Antoine-Ignace.


title: Antoine Ignace Melling

text: Turkkilainen Nobel-kirjailija Orhan Pamuk omistaa Mellingille kokonaisen luvun omaelämäkerrallisissa muistelmissaan "". Pamukin mukaan Melling ”näki kaupungin kuin istanbulilainen, mutta maalasi sen kuin selvänäköinen länsimaalainen”.


title: Jean Chabbert

text: Jean-Berchmans-Marcel-Yves-Marie-Bernard Chabbert (31. joulukuuta 1920 Castres – 20. syyskuuta 2016) oli ranskalainen roomalaiskatolinen arkkipiispa. Hänet vihittiin fransiskaanien papiksi 29. kesäkuuta 1947 ja nimitettiin Rabatin koadjuuttoriarkkipiispaksi sekä Quaestorianan titulaariarkkipiispaksi 13. huhtikuuta 1967. Piispaksi vihkiminen seurasi 7. heinäkuuta. Pääkonsekraattorina toimi Louis-Jean-Frédéric Guyot, jota avustivat Pierre-Marie-Joseph Puech ja Barthélemy-Pierre-Joseph-Marie-Henri Hanrion.


title: Jean Chabbert

text: 15. tammikuuta 1968 Chabbertista tuli Rabatin arkkipiispa. 17. heinäkuuta 1982 hänestä tuli (henkilökohtaiselta titteliltään) Perpignan-Elnen arkkipiispa. Hän jäi eläkkeelle 16. tammikuuta 1996.


title: José Nambi

text: José Nambi (s. 5. kesäkuuta 1949) on angolalainen roomalaiskatolinen piispa. Hänet vihittiin papiksi 15. elokuuta 1976 ja nimitettiin Kwito-Bién hiippakunnan koadjuuttoripiispaksi 15. joulukuuta 1995. Piispaksi vihkiminen seurasi 17. maaliskuuta 1996. Pääkonsekraattorina toimi Félix del Blanco Prieto, jota avustivat Oscar Lino Lopes Fernandes Braga ja Pedro Luís António.


title: José Nambi

text: Nambista tuli 15. tammikuuta 1997 Kwito-Bién piispa.


title: Utilitarismi (kirja)

text: Utilitarismi () on John Stuart Millin vuonna 1861 ilmestynyt kirja utilitarismista.


title: Francisco Viti

text: Francisco Viti (s. 15. elokuuta 1933) on angolalainen roomalaiskatolinen arkkipiispa. Hänet vihittiin papiksi 14. heinäkuuta 1963 ja nimitettiin Menonguen hiippakunnan piispaksi 10. elokuuta 1975. Piispaksi vihkiminen seurasi 28. syyskuuta. Pääkonsekraattorina toimi Giovanni De Andrea, jota avustivat Américo Henriques ja Zacarias Kamwenho.


title: Francisco Viti

text: Viti sai 12. syyskuuta 1986 nimityksen Huambon arkkipiispaksi, jona hän toimi, kunnes erosi tehtävistään 31. heinäkuuta 2003.


title: Jakovlev Jak-28

text: Jakovlev Jak-28 () on neuvostoliittolainen monikäyttöinen suihkukone, joka palveli Kylmän sodan aikana. Se oli monikäyttöinen sikäli, että konetyypistä oli olemassa eri versioita. Nämä tunnettiin NATO-maissa käyttötarkoituksen perusteella.


title: Jakovlev Jak-28

text: Konetyyppi käytti Tumanskin suihkumoottoreita, suunnilleen samaa mallia kuin MiG-21 (malli R-11). Yak-129 ensilensi 5. maaliskuuta 1958. Konetyypin tuotanto keskeytettiin vuonna 1967, ja se vedettiin pois palveluksesta 1980-luvun keskivaiheilla.


title: Jakovlev Jak-28

text: Jakovlevin suunnittelutoimisto laati vain harvoja laajaan käyttöön päässeitä suihkukoneita, joista Jak-28 oli luultavasti tunnetuin tuotantoon päässyt sotilaskone. Sitä edelsi Jakovlev Jak-25 "Flashlight".


title: Jakovlev Jak-28

text: Ennen MiG-15:n "näyttävää sisäänmarssia" oli Jakovlev laatinut joitain suorasiipisiä sekä pienikokoisia suihkuhävittäjäkoneita. Niissä oli yksi Klimovin valmistama suihkumoottori. Valmistajana Jakovlev jäi kuitenkin myöhemmin paljossa, niin MiGin kuin Suhoinkin varjoon. Näistä vuosina 1946–1947 esitellyistä konetyypeistä tehtiin joitain kehitysversioita, joita ei MiG-15:n saavuttamiin tuotantomääriin taikka suoritusominaisuuksiin juuri voida verrata. Merkittävin lienee ollut Jak-17.


title: Jakovlev Jak-28

text: Tiedustelukäyttöön oli konetyypin saavuttama lakikorkeus varsin vaatimaton, jo tuohon ajankohtaan nähden. Se oli 16 000 m.


title: Américo Henriques

text: Américo Henriques (6. lokakuuta 1923 – 14. elokuuta 2006) oli roomalaiskatolinen piispa. Hän syntyi Alburitelissa ja sai pappisvihkimyksensä 19. heinäkuuta 1947. Hänet nimitettiin Lamegon hiippakunnan vihkipiispaksi Portugalissa ja Tisilin titulaaripiispaksi 3. heinäkuuta 1966. Piispaksi vihkiminen seurasi 11. lokakuuta. Pääkonsekraattorina toimi Maximilien de Fürstenberg, jota avustivat João da Silva Campos Neves ja João Pereira Venâncio.


title: Américo Henriques

text: Henriques nimitettiin Lamegon koadjuuttoripiispaksi 15. huhtikuuta 1967, ja hänestä tuli Lamegon piispa 2. helmikuuta 1971. Hänet nimitettiin 19. helmikuuta 1972 Angolaan Nova Lisboan hiippakunnan piispaksi, jona hän toimi, kunnes erosi tehtävistään 13. huhtikuuta 1976.


title: William Edward Murray

text: William Edward Murray (16. helmikuuta 1920 – 21. huhtikuuta 2013) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Norman Thomas Gilroy 21. heinäkuuta 1945. Hän sai 5. kesäkuuta 1975 nimityksen Wollongongin hiippakunnan piispaksi, ja piispaksi vihkiminen seurasi 21. heinäkuuta. Pääkonsekraattorina toimi James Darcy Freeman, jota avustivat Thomas Vincent Cahill ja James Patrick Carroll.


title: William Edward Murray

text: Murray jäi eläkkeelle 12. huhtikuuta 1996.


title: Serenity

text: Serenity voi viitata johonkin seuraavista:


title: Suhoi Su-11

text: Suhoi Su-11 on Neuvostoliitossa valmistettu deltasiipinen torjuntahävittäjä. Se kehitettiin Su-9 –hävittäjästä. Suhoi Su-11:n ensilento tapahtui vuonna 1961, ja sitä valmistettiin 108 kappaletta ainoastaan Neuvostoliiton käyttöön.


title: Suhoi Su-11

text: Siipiprofiilin valintaan vaikutti TSaGI, valtiollinen aerodynamiikan suunnittelukomitea.


title: Suhoi Su-11

text: Erityisesti Naton tarkkailijat sekoittivat konetyypin usein MiG-21:een, jonka profiili on lähes yhtäläinen.


title: Suhoi Su-11

text: Su-11 varustettiin uudentyyppisellä, edeltäjiään tehokkaammalla "Uragan 5B" –tutkalla.


title: Suhoi Su-11

text: Konetyyppi käytti Ljulkan (engl. Lyulka) AF-7F-suihkuturbiinia. Se tuotti 10 000 kilopondin työntövoiman. Huippunopeus oli 1 915 km/h eli noin 100 km/h alempi kuin MiG-21:n. Lakikorkeus oli sekin alempi, 17 000 m.


title: Nikolai Dobroljubov

text: Nikolai Aleksandrovitš Dobroljubov (; 5. helmikuuta 1836 Nižni Novgorod – 29. marraskuuta 1861 Pietari) oli venäläinen kirjallisuuskriitikko ja kirjailija.


title: Nikolai Dobroljubov

text: Vuonna 1858 Dobroljubovista tuli toimittaja Nikolai Tšernyševskin kirjallisuuskritiikkilehdessä "Sovremennik". Hän kuului Vissarion Belinskin kriittiseen koulukuntaan ja lähestyi Tšernyševskin demokraattisiin perustuksiin nojaavaa esteettis-sosiologista suuntausta. Hänen syviä ja venäläistä elämää kuvaavia esseitänsä leimaa erityisesti hänen tutkimuksensa Aleksandr Ostrovski draamasta "Tjomnoe tsarstvo" ("Тёмное царство") ja Ivan Gontšarovin romaanin "Oblomov" perusajatus ("Что такое обломовщина?, Tšto takoje oblomonštšina?").


title: Nikolai Dobroljubov

text: Dobroljubovin kirjoituksista, joukossa elegisia ja satiirisia runoja ja pari kertomusta, julkaistiin kattava kokoelmateos vuonna 1862.


title: Trifluoperatsiini

text: Trifluoperatsiini ("Triazin", "Terfluzin", UK: "Stelazine") on antipsykoottinen lääke. Se on perinteinen, niin kutsuttu ensimmäisen polven neurolepti.


title: Trifluoperatsiini

text: Trifluoperatsiinin ensisijainen käyttötarkoitus oli psykoosien hoito. Monien muitten samaan lääkeaineryhmään kuuluvien tavoin sitä saatettiin käyttää myös muihin hoitoaiheisiin, kuten pahoinvointiin.


title: Trifluoperatsiini

text: Lääkeaineella oli taipumusta aiheuttaa ekstrapyramidaalisten haittojen ohella tardiivia dyskinesiaa, joka on ylävartalon lihaksistoon kohdistuva spastisuus eli kramppi- tai kouristelutila. EPS-oireet puolestaan muistuttavat paljolti parkinsonismia.


title: Trifluoperatsiini

text: Trifluoperatsiinia saatettiin antaa tablettimuodon ohella suonensisäisesti (i.v.), mikä ainakin Suomessa lienee jäänyt kokonaan käyttämättä.


title: Trifluoperatsiini

text: Ryhmältään trifluoperatsiini kuuluu piperatsiinifentiatsiineihin.


title: Eldorado Business Tower

text: Eldorado Business Tower on vuonna 2007 valmistunut pilvenpiirtäjä São Paulossa Brasiliassa. 36-kerroksinen pilvenpiirtäjä on 141 metriä korkea.


title: Fortec Motorsport

text: Fortec Motorsport Ltd. on brittiläinen pikkuformulatalli, joka kilpailee nykyään muun muassa Formula 3.5 V8 ja Eurocup Formula Renault, -sarjoissa. Talli perustettiin vuonna 1996. Talli on voittanut lukuisia kuljettajan ja valmistajan mestaruuksia vuodesta 2002 lähtien. Tallin kuljettajina ovat ajaneet mm Juan Pablo Montoya, Gianmaria Bruni, Danny Watts, Jamie Green, James Rossiter, Mike Conway, Fabio Carbone ja Heikki Kovalainen.


title: Salme Simanainen

text: Salme Simanainen (14. heinäkuuta 1920 Ruokolahti – 5. helmikuuta 2012 Helsinki) oli suomalainen valokuvaaja, jota pidetään suomalaisen muotokuvauksen mestarina.


title: Salme Simanainen

text: Simanainen lähti valokuvausalalle päästyään 1935 harjoittelijaksi valokuvaamo Taiteeseen Ensossa. Hän muutti 1940 Helsinkiin ja haki työpaikkaa Tenhovaaran valokuvaamosta. Pian hän sai liittää ottamiinsa kuviin nimikirjaimensa SS, ja kuvattavat halusivat erityisesti juuri hänet kuvaamaan. Tenhovaaran kuoltua yllättäen Simanainen siirtyi valokuvaamo Ikäheimoon, jonne asiakkaat tulivat perässä. Hän oli menestynyt kilpailuissa jo aiemmin ja alkoi nyt saada nimeä alalla. Hän myös opetti kursseilla.


title: Salme Simanainen

text: Simanainen perusti oman yrityksen vasta 1960 Hakaniemeen, vaikka hänet tunnettiin pitkään suomalaisen muotokuvauksen huippunimenä. Hänelle myönnettiin 1962 ARPS-arvo, ja 1969 hän sai oikeuden käyttää Englannin kuninkaallisen valokuvausseuran tunnusta FRPS (Fellowship of Royal Photographic Society), ensimmäisenä naisena Pohjoismaissa. Hän sai taiteilijaeläkkeen 1974 ja valtion taiteilijapalkinnon 1979. Simanaisen negatiiviarkisto on talletettuna Kansallismuseoon.


title: Royal Photographic Society

text: Royal Photographic Society on maailman vanhin valokuvaseura. Se on perustettu Britanniassa Lontoossa 1853 nimellä The Photographic Society of London, ja sen tarkoituksena oli edistää valokuvataidetta ja sen tutkimusta. Se sai 1874 uuden nimen Photographic Society of Great Britain, ja 1894 siitä tuli The Royal Photographic Society of Great Britain. Royal Photographic Societylle myönnettiin heinäkuussa 2004 Royal Charter., ja se on kouluttava yleishyödyllinen yhteisö.


title: Royal Photographic Society

text: Seura on toiminut pääosan olemassaolostaan Lontoossa eri paikoissa. Vuonna 1979 se siirtyi Bathiin, jossa sen tilat ovat vuodesta 2004 olleet osoitteessa Fenton House, 122 Wells Road, Bath. Jäsenyys ei ole sidottu brittiläisyyteen vaan on avoin kaikille valokuvaamisesta kiinnostuneille. Järjestön valokuva- ja muu arkisto> on vuodesta 2003 ollut sijoitettuna National Media Museumiin.


title: Royal Photographic Society

text: Vuoteen 1895 jäsenyys oli rajattu vain ”jäseniin” ja ulkomailla asuville myönnettiin vähäisiä kunnianosoituksia. Tuona vuonna seura otti käyttöön uuden "fellow"-jäsenyyden, ja nykyisin se myöntää seuraavia tunnustuksia:


title: Hazy Osterwald

text: Hazy Osterwald, oik. Rolf Erich Osterwalder, (18. helmikuuta 1922 Bern, Sveitsi – 26. helmikuuta 2012 Luzern, Sveitsi) oli sveitsiläinen muusikko, laulaja, säveltäjä ja kapellimestari. Hänen tunnetuimpia kappaleitaan ovat ”Konjunktur-Cha-Cha” ja erityisesti ”Kriminal-Tango” (1959).


title: Hazy Osterwald

text: Carola kiersi vuonna 1963 Euroopassa Hazy Osterwaldin yhtyeen kanssa.


title: Putkivirtausreaktori

text: Putkivirtausreaktori eli putkireaktori tai tulppavirtausreaktori (PFR) on malli ideaalisesta reaktorista. Putkivirtausreaktorimallia voidaan käyttää ennustamaan aineiden käyttäytymistä reaktorissa ja reaktorin mitoitukseen.


title: Putkivirtausreaktori

text: Putkivirtausreaktorimallissa oletetaan, että reaktoriin syötetty fluidi virtaa tulppamaisena. Reagenssit reagoivat ja sekoittuvat ainoastaan samanaikaisesti syötettyjen reagenssien kanssa. Virtaus on täydellisesti sekoittunut radiaalisesti, mutta ei aksiaalisesti. Näin ollen virtauksessa ei radiaalisesti ole eroa konsentraatioissa eikä reaktionopeudessa. Lähtöaineet reagoivat jatkuvasti virratessa putkimaista reaktoria eteenpäin, jolloin konsentraatioprofiili muuttuu reaktorissa. Tällöin kaikilla reaktoriin syötetyllä materiaalilla on sama viipymäaika reaktorissa, jota merkitään kirjaimella τ. Ideaalisessa putkivirtausreaktorissa reaktion edistymisaste ei riipu reaktorin muodosta, vaan ainoastaan sen tilavuudesta.


title: Putkivirtausreaktori

text: Putkivirtausreaktorimallia voidaan soveltaa teollisuudessa putkimaisille reaktoreille, joita käytetään tyypillisesti neste- tai kaasufaasissa tapahtuville reaktioille. Reaktori voi olla myös niin kutsuttu pakattu peti-tyyppinen eli täytetty katalyytillä. Jotta malli toimisi riittävän hyvin on reaktorin pituuden oltava riittävän suuri verrattuna reaktorin halkaisijaan, vähintään 20-kertainen, kun virtaus reaktorissa on turbulentti ja vähintään 200-kertainen, jos virtaus on laminaari. Putkimaisen reaktorin ongelma on vaikea lämmönsäätely, jolloin lämpötila reaktorissa ei välttämättä ole sama joka kohdassa virtausta.


title: Gräsbeck

text: Gräsbeck on muun muassa seuraavien henkilöiden sukunimi:


title: Reitan Convenience

text: Reitan Convenience (entinen Reitan Servicehandel AS eli RSH) on norjalaiseen Reitangruppeniin kuuluva yritys, jonka on vuonna 2001 perustanut Odd Reitan yhdessä isänsä Ole Reitanin kanssa. Yritys syntyi, kun he ostivat norjalaisen Narvesen ASA:n, joka omisti ruotsalaisen Pressbyrån-ketjun ja jolla oli vuodesta 1997 ollut hallussaan oikeudet aloittaa Norjassa 7-Eleven-ketjun toiminta. Vuodesta 2012 Reitan Convenience on ollut myös R-kioskiketjun omistaja.


title: Reitan Convenience

text: Reitan Convenienceen Norjassa, Ruotsissa ja Tanskassa kuuluu 7-Eleven. Lisäksi sillä on ketjut R-kioski (Suomi, Viro ja Liettua), Narvesen (Norja ja Latvia), Pressbyrån (Ruotsi) ja Preses Apvieniba (Latvia), joilla kullakin on kotimaassaan hallitseva markkina-asema.


title: Reitan Convenience

text: Yritys soveltaa franchise-periaatetta. RSH:llä on Norjassa pääkonttori Oslossa ja kolme aluekonttoria. Pääkonttori vastaa muun muassa ja on myymälöiden palvelukeskus. Sanoma Oyj myi R-kioskien liiketoiminnan ja Rautakirja-nimen norjalaiselle Reitan Servicehandelille. Kaupan jälkeen yrityksen nimi muutettiin kansainvälisemmäksi, muotoon Reitan Convenience.


title: Reitan Convenience

text: Reitangruppeniin kuuluu myös 1970-luvulla perustettu REMA 1000 -päivittäistavarakauppaketju.


title: Kari Wihlman

text: Kari Jorma Juhani Wihlman (s. 18. helmikuuta 1966 Helsinki) on Väyläviraston eli Väylän (vuoden 2018 lopuun asti Liikennevirasto) pääjohtaja.. Aiemmin hän toimi Liikenteen turvallisuusvirasto Trafin pääjohtajana viraston perustamisesta 1.1.2010 – 31.12.2017. Sitä ennen Wihlman on toiminut muun muassa Ajoneuvohallintokeskuksen ylijohtajana vuosina 2008–2009.


title: Kari Wihlman

text: Kari Wihlman kirjoitti ylioppilaaksi Helsingin Suomalaisesta Yhteiskoulusta 1985. Koulutukseltaan hän on varatuomari ja sotilasarvoltaan yliluutnantti.


title: Kari Wihlman

text: Tasavallan presidentti Sauli Niinistö myönsi Wihlmanille 6.12.2016 Suomen Leijonan komentajamerkin. Vuonna 2018 Kari Wihlmanille myönnettiin liikenneturvallisuusalan ansiomitali.


title: Oktonautit

text: Oktonautit () on Chorionin ja Brown Bag Filmsin CBeebies-kanavalle tuottama lasten tietokoneanimaatiosarja. Sarjan ensimmäinen osa esitettiin Britanniassa 4. lokakuuta 2010, ja sarjaa on esitetty muun muassa Australiassa ABC3-, Ranskassa TF1-, Yhdysvalloissa Disney Channel- ja Suomessa Yle TV2 -kanavalla. Sarjassa seurataan eläinten miehittämän merenalaisen Oktopod-nimisen tutkimusaseman toimintaa ja seikkailuja. Sarjan hahmot on suunnitellut Meomi.


title: Oktonautit

text: Oktonautit ovat merenalaisen tutkimusasema Oktopodin miehistöä, jonka komentajana toimii kapteeni Valkonen. Oktonautteja ovat: Valkonen, Kwazi, Peso, Tessa, Shellington, Tumppi, Viivi ja Vihi, heidän lisäkseen Oktopodin miehistöön kuuluu joukko vesiläisiä, joiden johtajana on Tumppi. Oktonauttien vedenalaiset kulkupelit ovat nimeltään Gupeja, joita ovat Gup A, -B, -C, -D, -E, -F, -G, -H, -I, -K, -M, -O, -R, -S, -V, -X, -Y.


title: Sgt. Pepper’s Lonely Hearts Club Band (kappale)

text: Sgt. Pepper’s Lonely Hearts Club Band on The Beatles -yhtyeen kappale samannimiseltä albumilta, joka julkaistiin vuonna 1967. Se on levyn ensimmäinen raita ja toimii eräänlaisena alkusoittona. Kappaleen kirjoitti kokonaisuudessaan Paul McCartney, vaikka se merkittiinkin hänen ja John Lennonin yhdessä tekemäksi.


text: Laulu sai vaikutteita Jimi Hendrixin musiikista, ja se olikin ilmestyessään siihen mennessä raskain Beatles-kappale.